Vučić: Srbija i Republika Srpska slaviće ubuduće zajednički praznik - 15. septembar | Insajder TV - Više od vesti\nVučić: Srbija i Republika Srpska slaviće ubuduće zajednički praznik - 15. septembar\nSrbija i Republika Srpska slaviće ubuduće zajednički praznik - 15. septembar, koji će se obeležavati kao Dan srpskog jedinstva, slobode i nacionalne zastave, najavio je danas predsednik Aleksandar Vučić.\nSastanak Aleksandra Vučića i Ane Brnabić s Miloradom Dodikom i Željkom Cvijanović Foto: Srđan Ilić\n"Doneli smo odluku koju ćemo sprovesti u delo. Dogovorili smo i koji datum da predložimo našim drugim organima, to bi bio 15. septembar, dan kada je probijen Solunski front", rekao je Vučić na zajedničkoj konferenciji za novinare nakon sastanka državnog vrha sa političkim predstavnicima RS.\nTo bi, kako je rekao, bio zajednički obeležen praznik u RS, Srbiji i svim srpskim sredinama širom sveta.\nVučić je rekao da je Srbiji, a kako je uveren je RS, očuvanje mira i stabilnosti od suštinskog značaja, te da na pretnje ratom, “koje slušamo gotovo svakog dana, moramo da odgovaramo mirno, trpeljivo i srpljivo”.\nPredsednik Srbije je najavio da će do marta 2022. godine prvi avion poleteti za aerodrom u Trebinju, koji će zajedno napraviti Srbija i Republika Srpska. Srbija želi da bude vlasnik i da upravlja aerodromom u Trebinju, naveo je.\nOn je najavio i dodatnu pomoć Srbije Republici Srpskoj.\n"Analizirali smo što se tiče ekonomske saradnje, sve naše projekte i mi ćemo pre kraja godine i početkom sledeće godine uputiti dodatnu finasijsku podršku Srpskoj, a o iznosu novca ćemo obavestiti javnost", naveo je Vučić.\nJedna od današnjih odluka je, kako je rekao predsednik Srbije, da će u Srbiji biti donet zakon o zaštiti srpskog jezika i ćiliričnog pisma, dok će u Republici Srpskoj, zbog ustavnih ograničenja, to biti za nijansu drugačije formulisano, ali će biti doneta zajednička deklaracija o očuvanju jezika i pisma.\nKako kaže, radiće se i na ujednačavanju školskih programa, bukvara, dok će deca iz RS dolaziti u Srbiju, a iz Srbije u Srpsku, na ekskurzije.\nPrema Vučićevim rečima, napravljen je i plan za formiranje zajedničke industrijske zone u pograničnom delu Srbije i BiH i to posebno između mesta u Srbiji i Republici Srpskoj: Ljubovije i Bratunca, Malog Zvornika i Zvornika, kao i da se vidi šta još može da se uradi na potezu između Sremske Rače, Dvorova i Bijeljine.\nOn je naveo da će Srbija zajedno raditi sa RS na izgradnji 17 kilometara auto-puta od mosta preko Save na granici do Bijeljine.\nPredsednik Srbije Aleksandar Vučić ponovio je danas da je stav Beograda "apsolutno poštovanje Dejtonskog sporazuma" i očuvanje Republike Srpske, na način koji je predviđen u tom mirovnom sporazumu, i dodao da je očuvanje mira od suštinskog značaja i za narod Srbije i za narod RS.\nVučić je rekao da ga je Dodik obavestio o problemima i onome što on smatra kršenjem Dejtonskog sporazuma na štetu RS, i da je sa njim imao razgovor i u četiri oka.\nDodik: Kako Kosovo ima pravo na samoopredeljenje, a RS - ne\nOn je rekao da je saradnja sa rukovodstvom Srbije dovela do toga da se danas u svim opštinama RS realizuju projekti koje finansira Srbija.\nDodik je naveo da ne postoji tajni dogovor između njega i predsednika Srbije Aleksandra Vučića o otcepljenju Republike Srpske, već se radi samo o poštovanju Dejtonskog sporazuma i Ustava BiH.\nOn je rekao da je pitao Vučića kako je moguće da Kosovo ima pravo na samoopredeljenje, a RS nema.\n"Zašto jedni imaju to pravo, a drugi nemaju… Ako nije moguć status Republike Srpske po Dejtonskom sporazumu, razmišljaćemo o drugom stratusu, ali ne da podignemo vojsku, već u miru", dodao je član Predsedništva BiH.\nNaveo je da je predsedniku Srbije dostavio zaključke Narodne skupštine RS koji govore o devastiranju Dejtonskog sporazuma, kao i da će te dokumente dostaviti i Hrvatskoj, kao i releventnim međunarodnim faktorima.\nNavodeći da Srbi nisu zadovoljni svojim položajem u BiH, Dodik je ocenio da "bošnjačko rukovodstvo dugotrajno radi na devastiranju RS kako bi od nje ostala samo ljuštura".\n"U poslednjih 20 godina učinjeno je sve da RS nema oružane snage niti namensku industriju, a u isto vreme u Federaciji BiH ima šest fabrika namenske industrije", rekao je Dodik.\nPrema njegovim rečima, te fabrike ne služe samo za izvoz već "kako su rekli i za 'ne daj bože', a to je protiv RS".\nNavodeći da RS ne želi da otežava Srbiji u pregovorima sa Kosovom, Dodik je istakao da će on stalno insistirati na razgovorima o statusu RS, te da će "tražiti podršku prijatelja".\n"Visoki predstavnik i Ustavni sud devastiraju RS. Visoki predstavnik pokušava da kreira politike na devastiranju RS. Od Vučića tražim podršku u stavu da niko silom neće ugrožavati poziciju RS", naveo je on.\nDodao je da RS neće odustati od pitanja o statusu RS, istićući da RS ne može ostati bez svojih prava koja su joj garantovana medjunarodnim sporazumima i konvencijama.\n"Tražimo vraćanje statusa Republici Srpskoj po Dejtonskom sporazumu", rekao je Dodik.\nOn je dodao da bi ustavne promene, o kojima se govori u poslednje vreme, značile dalje devastitranje RS.\n"Ako se proces ne vrati na izvorni Dejton i stanovište naših zahteva, rekao sam predsedniku Srbije da počnu razmišljati pod kakvim okolnostima je moguće da se podrži put RS", kazao je Dodik.\nDodik je takodje rekao da RS neće ratovati sa Sarajevom, mada bošnjački političari imaju cilj da unište RS, a da su Hrvate u BiH potpuno marginalizovali i sveli na status manjine.\n"SDA je donela deklaraciju čiji je plan da nema RS", kazao je Dodik.\nOn je istakao da ga iznenađuju "pretnje ratom iz Sarajeva", a da RS zagovara politiku miira i stabilnosti.\nUputio je kritike na račun institucija BiH koje godinama nisu učinile ništa da ispitaju napad na Vučića u Potočarima tokom komemoracije srebreničkim žrtvama 11. jula 2015. godine.\nDodik je još rekao da RS neće dopustiti da BiH prizna Kosovo, mada zbog takvog stava trpi velike pritiske, a ocenio je i da je stavljen na "crnu listu" SAD ne zbog korupcije, već zbog, kako su rekli, kršenja Dejtonskog sporazuma i funkcionalne BiH.


Foto: Subotica.info / Ustupljene fotografije\nProširenom istragom je sada obuhvaćena i Helga Stojanović, koja je bila šef Odseka za javne nabavke u Ministrastvu poljoprivrede, rečeno je Tanjugu u Tužilaštvu za organizovani kriminal.\nNjoj se na teret stavlja da je izvršila krivično delo zloupotreba službenog položaja u javnim nabavkama, dodaju u tužilaštvu.\nPomoćnica ministra poljoprivrede osumnjičena za PRIMANJE MITA na saslušanju se branila ćutanjem, a mogla bi čak i da bude PUŠTENA NA SLOBODU\nUZELA MITO, A KAMERE SVE SNIMILE Pogledajte zbog čega je uhapšena pomoćnica ministra poljoprivrede (VIDEO)\nStojanovićeva je bila predviđena za svedoka u ovoj istrazi, ali joj status ubrzo promenjen u osumnjičenu.\nNjoj nije određen pritvor, za razliku od Janjić Nišavićeve i Draškovića, koji su uhapšeni 9. oktobra i nalaze se u pritvoru, koji im je dva dana kasnije odredio sud zbog opasnosti da će uticati na svedoke u istrazi.\nPovodom proširenja istrage na Stojanovićevu, odbrana smatra da ona namerno nije bila obuhvaćena prvom naredbom o sprovođenju istrage.\nAdvokat Ivan Gvozdenac, koji brani osumnjičenog Draškovića, smatra da je na taj način zamenik tužioca iskoristio zakonske nejasnoće i na njeno saslušanje nije pozvao branioce ostalih oktivljenih u postupku, čime je, kako tvrdi, grubo povredio pravila postupanja i osnovno Ustavom zagarantovano pravo na odbranu osumnjičenih.\nPomoćnici ministra koja je optužena za PRIMANJE MITA određen pritvor od 30 DANA\nNajavio je da će zbog toga tražiti izdvajanje zapisnika o saslušanju, sada osumnjičene Stojanović i preduzeti sve korake propisane Zakonikom o krivičnom postupku.\nJanjić Nišavić i Drašković su se na saslušanju u istrazi branili ćutanjem, dok je Stojanović iznela svoju odbranu.\nKako je nakon njihovog hapšenja saopštilo tužilaštvo, sumnja se da je Janjić Nišavićeva od osumnjičenog D. Č. primila mesečnu ratu, unapred obećane koristi za pomoć u dobijanju ugovora u postupku javne nabavke Ministarstva poljoprivrede u oblasti usluga, koja je podržana od inostranog fonda za finansiranje poljoprivrede.\n- Osumnjičenoj je obećana isplata koristi u visini od oko 1.000 evra mesečno, u naredne dve godine, dok traje realizacija ugovora o javnoj nabavci - navelo je tužilaštvo.


Vesti online / Vesti / Ex YU / Dodik: Platforma - spisak želja i maksimalističkih zahteva\nDodik: Platforma - spisak želja i maksimalističkih zahteva\nPredsedavajući Predsedništva BiH Milorad Dodik nazvao je danas prištinsku platformu za dijalog sa Beogradom "spiskom lepih želja jedne strane" koja, kako je naveo, misli da se višedecenijski problem može rešiti tako što će svoje maksimalističke zahteve staviti na sto i reći: "ovako ćemo".\n- Kosovski Albanci su tim dokumentom, odnosno zahtevima u tom dokumentu, stavili tačku na bilo kakve pregovore i dogovore - ocenio je za Srnu Dodik, inače srpski član Predsedništva BiH.\nOn je naglasio da neće biti rešenja po pitanju južne srpske pokrajne sve dok u tom rešenju ne bude i Srbija sa svojim istorijskim, nacionalnim, političkim i svim drugim interesima.\n* "Brine me šta bi Albanci mogli da preduzmu..."\n* Republika Srpska: Mogući protesti i tužbe protiv Hrvatske\n* Dogovor pao: Konstituisanje Saveta ministara BiH do kraja meseca\nDodik je ocenio i da, ako je bio još neko u međunarodnoj zajednici ko nije shvatio ko je u stvari problem oko dogovora Beograda i Prištine, "sad nedvosmisleno zna".\n- To što su sad svi videli ko koči dogovor obavezuje ih na akciju, jer ponašanje Prištine je postalo regionalni, a ne samo problem Srbije. I to ne samo po pitanju platforme, već i po ranijim potezima, kao što je kršenje Cefte, na koju opet nije bilo odlučnije reakcije međunarodne zajednice - rekao je Dodik.\nOn je napomenuo da se u RS pažljivo prati šta se dešava u odnosima Prištine i Beograda, ali i Prištine i Tirane, jer, kako je istakao, kao prvo Kosovo je svesrpsko pitanje, a ne samo pitanje zvaničnog Beograda.\n- A kao drugo, moraćemo da vidimo kako se međunarodna zajednica ophodi prema tom pitanju, koje se nikako ne može odvojiti od pitanja Republike Srpske i BiH. Zašto bi Kosovo bilo ''sui generis" kako zapadna međunarodna zajednica voli da kaže? Po čemu je to slučaj za sebe - upitao je Dodik.\nOn je upitao i "kako je moguće da na 500 kilometara od nas važe neka druga međunarodna pravila za iste ili slične društveno političke okolnosti?"\n- To su pitanja na koja će se morati odgovoriti. Ili je ćutanje međunarodne zajednice na kosovsku patformu signal i Republici Srpskoj da je dovoljno da jednostrano sastavi spisak lijepih želja i fakturiše ih u Sarajevo - rekao je Dodik.\nEX YU Dodik: Zvizdićeva ideja suluda\nEX YU Crnadak: Ne znam u kom svojstvu se Dodik sastao s Putinom


Održana debata "Vozimo bicikl u Beogradu" - Dan u Beogradu\nNaslovna » BG servis » Održana debata „Vozimo bicikl u Beogradu“\nOdržana debata „Vozimo bicikl u Beogradu“\nNeko drugi 4. april 2012. BG servis Postavite komentar\nIstraživanje o upotrebi bicikla u svakodnevoj komunikaciji predstavljeno je na javnoj debati, u okviru kampanje „Vozimo bickl u Beogradu“, u konferencijskoj sali Gradske uprave.\nKampanja je deo projeketa o održivom saobraćaju u gradu Beogradu, koji sprovodi program Ujedinjenih nacija za razvoj u Srbiji (UNPD), u saradnji sa Sekretarijatom za saobraćaj grada Beograda, Direkcijom za građevinsko zemljište i izgradnju Beograda i Ministarstvom sa zaštitu životne sredine i prostornog planiranja.\nGradski sekretar za saobraćaj Dragoljub Đakonović istakao je da, osim promovisanja pešačkog, prioritet predstavlja i razvoj biciklističkog saobraćaja u gradu. On je naglasio da akcenat nije na biciklizmu kao rekreativnom sportu, već integralnom delu gradskog saobraćaja koji bi predstavljao značajnu alternativu automobilskom saobraćaju.\n– Kako se ne bi primenjivale drastične mere, koje su već na snazi u Japanu i nekim kineskim provincijama, potrebno je da se preduzemu odlučni koraci u zaštiti životne sredine i podizanju kvalitea života naših sugrađana – ukazao je Đakonović.\nOn je dodao da bezbedonosni aspekt u toj sferi saobraćaja i nije tako loš. Na godišnjem nivou, kako je naveo, broj nesreća sa smrtnim ishodom među bicilistima 2000/01. godine bio je 11, 2008. četiri, a prošle godine je zabeležen jedan smrtni slučaj.\nNataša Martins, potrfolio menadžer u UNPD Srbija zadužena za klimatske promene, održivi saobraćaj i smanjenje metropolitenskih emisija, podsetila je da je projekat održivog saobraćaja u gradu Beogradu pokrenut pre godinu dana, uz finansijsku podršku Fonda GEF (Global Environment Facility).\nPredviđeno je da projekat, po njenim rečima, traje četiri godine, sa osnovnim ciljem smanjenja emisije štetnih gasova u urbanim delovima Beograda i povećanjem kvaliteta života za blizu dva miliona građana prestonice.\n– Potrebno je da predviđene mere zažive, kako bi se izbalansirao odnos automobila, javnog prevoza i nemotorizovanih vidova saobraćaja. Takođe, potrebno je podići svest javnosti o pitanjima alternativnih vidova prevoza, jer oni čuvaju životnu sredinu i ljudsko zdravlje, a pritom imaju i značajan ekonomski efekat – navela je Martinsova.\nOna je podsetila da je istraživanje pokazalo da je brzina vožnje biciklom do pet kilometara uporediva sa brzinom gradskog prevoza, kao i da je reč prevoznom sredstvu koje je lagano za upravljanje i parkiranje.\nTakođe, Martinsova je zahvalila predstavnicima grada, jer su poslednjih nekoliko godina te probleme postavili visoko na listu prioriteta koje treba reševati, i da se, kako je istakla, jednom zauvek razbije tabu da je Beogradom nemoguće voziti bickl. Anketa „Bicikliraj Beogradom“ sprovedena je među različitim kategorijama stanovništva i u njoj je učestvovalo oko hiljadu sugrađana.\nUčesnici ankete (350 učenika srednjih škola, 250 studenata i 300 zaposlenih) istakli su da najviše koriste javni gradski prevoz u kombinaciji sa automobilskim prevozom. Zanemarljiv broj koristi bickl u svakodnevnim poslovima, dok je pešaka nešto više. Međutim, kada je reč rekreativnom bavljenju sportom, velika većina koristi bicikl, što može da posluži kao dobra osnova za njegovu svakodnevnu upotrebu, istakli su učesnici debate.\nKao glavni problemi u anketi su navedeni nedostatak biciklističkih staza u gradu, bezbednost, tačnije nepažnja vozača motornih vozila prema biciklistima, kao i gužva u saobraćaju. Učesnici su se, takođe, složili da su problemi rešivi i da državna odnosno gradska administracija stimulativnim merama, kao i edukacijom građana i vozača, može značajno da utiče da se u narednim godinama poveća broj biciklista u saobraćaju. (Beoinfo)\nTagovibg servis biciklizam\nPrethodni INmusic festival 2012 u Zagrebu\nSledeći Ekološko-umetnička instalacija na Kalemegdanu\nJavni gradski prevoz u Beogradu: Bus plus dopune za februar 2022.\nIsplata penzija za januar 2022.


Na 15. Danima Vranja koji će se održati u periodu od 22.do 25 avgusta ove godine, pored mnogobrojnih aktivnosti koje će obeležiti ovu tradicionalnu manifestaciju, jedno veče je namenjeno ljubiteljima roka.\nNaime, poslednjeg dana manifestacije, u nedelju, u večernjim satima, na centralnoj bini nastupuće dva vranjska benda, vrlo originalna, omiljena kod publike i uspešna i van svog rodnog mesta.\nJolly Jumper, kultna vranjska i srpska rok grupa, ove godine obeležava veliki jubilej, 35 godina postojanja, pa će vranjska publika moći da uživa u njihovim pesmama nastalim u ovom periodu. Inače, sve pesme ove legendarne grupe, zasnovane su, prema rečima frontmena Jovice Davidovića, na nekom fenomenu, vezane su za lično iskustvo, ali i za opštu situaiju.\n„Flying“ bend i njihov vokal Danijela Stanković Kostič, nastupiće pred publikom sa repertoarom koji čine veoma poznate domaće i strane rok pesme u njihovom prepoznatljivom izvođenju.\nPublika je Danijelu Stanković Kostić bolje upoznala u okviru šoua "Nikad nije kasno" u kom je bila ubedljivo najbolja po glasovima publike. Finalistkinja ove emisije, svojim talentom i originalnim izgledom kupila je publiku već u prvom krugu šoua veterana. Učestvovala je više puta u „3K Duru“ kao i u muzičkom takmičenju „Evropska zvezda“.


Alfa Plam za etažno grejanje Paollo 25 Idro Kapućino, peć za grejanje cena, cene Srbija, prodaja Beograd Novi Sad Niš\nAlfa Plam za etažno grejanje Paollo 25 Idro Kapućino, peć za grejanje cene\ncena 96.750,00 din | prodavnica (1)\nTrenutno nemamo slike za Alfa Plam za etažno grejanje Paollo 25 Idro Kapućino,\nEPonuda nije internet prodavnica već Vam omogućava da brzo i lako nađete Alfa Plam za etažno grejanje Paollo 25 Idro Kapućino, peć za grejanje po najjeftinijoj ceni. Naš cilj je da kupci budu što bolje informisani o ponudi Alfa Plam peć za grejanje za etažno grejanje Paollo 25 Idro Kapućino, na tržištu Srbije. Vrlo lako nalazite željeni proizvod za kategoriju Peći za grejanje cene, ne morate da lutate od sajta do sajta za Alfa Plam Peći za grejanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Alfa Plam za etažno grejanje Paollo 25 Idro Kapućino, peć za grejanje sa PRODAVCEM. EPonuda ne može da garantuje potpunu tačnost specifikacije i slika za Alfa Plam za etažno grejanje Paollo 25 Idro Kapućino, peć za grejanje. Pre kupovine, podatke za Alfa Plam peć za grejanje za etažno grejanje Paollo 25 Idro Kapućino, proverite na sajtu PROIZVOĐAČA.


Vesti: Rusija spremna da se uključi u dijalog ako Beograd to želi /video/ - Sputnjik Srbija\n18:14 24 Novembar 2020\n13:29 27.05.2020 Preuzmite kraći link\nNikada se nećemo dogovarati sa Amerikancima iza leđa Srbije, poručio ruski ambasador u Beogradu Aleksandar Bocan Harčenko.\nSumnjam da je atentat 10. decembra u Beogradu bio naručen iz Crne Gore, kaže u intervjuu za Sputnjik vladika Joanikije povodom navoda medija da je možda upravo on bio glavna meta umesto biznismena Dake Davidovića.\nTači tvrdi da neće da učestvuje u dijalogu Beograda i Prištine ako ga bude vodio Miroslav Lajčak, to znači da ne postoji samo podela unutar Kosova po tom pitanju već i na relaciji Vašington – Bisel, smatraju analitičari.\nIstražujemo: zbog čega u svetu jača „patriotska poljoprivreda“, koja podrazumeva zatvaranje tržišno najrazvijenijih zemalja u svoje granice?\n17:31 Arheolozi u Viminacijumu na pragu velikog otkrića /video/


Sa skopskog aerodroma povoljno u evropske i azijske gradove - Gradjevinarstvo.rs\nSa skopskog aerodroma povoljno u evropske i azijske gradove\n12.09.2012. | Beta\nGeneralni direktor skopskog aerodroma Zoran Krstevski izjavio je juče da je nakon izgradnje novog terminala aerodrom "Aleksandar Veliki" jedan od najmodernijih aerodroma u regionu i pozvao građane sa juga Srbije da ga češće koriste zbog povoljnih cena letova.\nTurska kompanija "TAV Makedonija" zakupila je aerodrom u Skoplju na 20 godina. Generalni direktor skopskog aerodroma posetio je Vranje, gde je predstavio sve mogućnosti i pogodnosti tog aerodroma.\nKrstevski je na prezentaciji koju je održala kompanija "TAV aerodromi" rekao da je aerodrom u Skoplju uveo i niskobudžetne letove prema više evropskih i azijskih destinacija, na kojima cena, ako se karta u jednom pravcu rezerviše do dva meseca unapred, može da iznosi po šest do 20 evra.\nMeđu destinacijama do kojih se preko Skoplja može doći za deset evra nalaze se i Amsterdam, Beograd, Istambul, London, Malme, Beč, Palma de Majorka.\n- Izgradnja novog terminala na skopskom aerodromu trajala je 18 meseci, sada je to jedan od najmodernijih aerodroma u regionu na površini od 240 hektara i terminalom od 50.000 kvadrata, od čega 40.000 kvadrata koriste putnici. Za niskobudžetne letove krajnje cene su upravo one koje se mogu rezervisati preko interneta - kazao je Krstevski.\nOn je rekao da skopski aerodrom ima dosta putnika iz Srbije, ali da očekuje da ih bude još više.\nMenadžer "TAV aerodroma" Zafer Meše je rekao da ta kompanija upravlja sa 12 aerodroma u Turskoj, Makedoniji, Tunisu, Gruziji i Saudijskoj Arabiji, a da jedan od najvećih uspeha predstavlja izgradnja terminala u Abu Dabiju u Ujedinjenim Arapskim Emiratima koja je koštala 3,6 milijardi dolara.\nTurska kompanija "TAV" koja upravlja aerodromima "Aleksandar Veliki" u Skoplju i "Sveti Apostol Pavle" u Ohridu, u kojima je od 1.marta 2010.godine preuzela upravljanje za narednih 20 godina, najavila je skoro uspostavljanje linije sa Dubaijem preko Skoplja.


oktobar, 2016 - Poluvreme.rs - sportski web portal - Strana 4\nTekvondo: Pančevački „Koloseum“ ponovo u vrhu Kupa Srbije\nNapisao Redakcija u kategoriji Ostali sportovi 10 oktobra, 2016\nNa prošlonedeljnom otvorenom Kupu Srbije u Beogradu učestvovalo je 530 takmičara. Tekvondo klub „Koloseum“ predstavljalo je devetnaest takmičara koji su ostvarili odličan rezultat. Zlatne medallje osvojili su: Ena Marković, Irena Prudeus, Luka Ranđelović, Andreja Popović i Vlada...Dalje »\nDžudo: Andrea Stojadinov zlatna na evropskom kupu u Beogradu\nNapisao Goran Mihajlov u kategoriji Ostali sportovi 10 oktobra, 2016\nU Beogradu, u SPC „Šumice“ održan je Evropski kup za seniore i seniorke. Učestvovalo je 30 nacija sa 331 takmičarem (226 u muškoj i 105 u ženskoj konkurenciji). Iz Džudo kluba “Dinamo” nastupila je takmičarka (inače kadetkinja) Andrea Stojadinov...Dalje »\nU beogradskoj Hali sportova „Ranko Žeravica“, prošlog vikenda je održan jedan od najjačih turnira u Srbiji i na Balkanu. Učestvovalo je 114 ekipa sa oko 1.200 boraca u svim kategorijama, od pionira do seniora, u pojedinačnim i ekipnim kategorijama, u katama i...Dalje »\nU Kuli je 9.oktobra održano državno prvenstvo u dizanju tegova u disciplini benč pres. Sportski klub „Spartans“ nastupio je sa devet takmičara. Kao i uvek do sada klub je ostvario rezulzat na zavidnom nivou. U kategoriji seniora do 66kg zlatnu medaju osvojio je Branimir...Dalje »\nVeć po tradiciji takmičari Karate kluba “Dinamo” nastupili su na prestižnom turniru “Beogradski pobednik” koji je održan proplog vikenda u Hali na Novom Beogradu. Ovoga puta Karate klub “Dinamo” nije nastupio sa brojnom ekipom ali su seniori, juniori, kadeti i nade bili uspešni u izuzetno jakoj međunarodnoj...Dalje »


Horoskop otkriva: šta možemo očekivati od februara 2020? - Marie Claire\nPreturili smo preko glave najduži mesec u godini (nemojte da se zavaravate – to što zvanično stoji da januar ima 31 dan, nije istina – ima 47 ili makar 45).....No, šalu na stranu – pred nama je februar, vidi čuda – najkraći mesec u godini, čak iako se protegnuo na 29 dana umesto na standardnih 28....\nVeć drugog februara sa 29-og stepena znaka Vodolije Merkur ulazi u svoju retrogradnu senku. Menja znak 3-eg februara i prelazi u znak Riba, mesto loše pozicije za ovu planetu i znak u kojem će otpočeti svoj retrogradni hod. Kreće retrogradno 17-og februara i svi znate šta to znači – Marfijev zakon u punoj snazi i svakodnevno na delu. Problemi sa papirima, dogovorima, tehnikom i tako dalje i tako dalje....Malo ćemo i da se vraćamo na stvari koje nismo obavili, na prošlost, na prekinute kontakte, na ljude koje odavno nismo videli niti čuli....\n9-og februara imamo pun Mesec na dvadesetom stepenu Lava. Pun Mesec kao pun Mesec – dani tenzije, ali ovog puta obojeni i Lavovskom energijom, pa će biti puno bespotrebne drame – uglavnom bura u čaši vode, da se razumemo....\n19-og februara Sunce prelazi u znak Riba i počinje vladavina ovog znaka. Zvanično nam ostaje samo još mesec dana do proleća....doduše, nezvanično smo u proleću od novembra, ali šta sad....Odmah 23-eg je i mlad Mesec u ovom znaku.


ŠALJU POJAČANJA: NATO okružio Rusiju, ali i Srbiju | Banjaluka.net\nSAD i nekoliko saveznika su u pregovorima o raspoređivanju više hiljada vojnika u istočnoevropskim zemljama NATO-a, u znak podrške Ukrajini koja se suočava sa mogućim napadom Rusije.\nSvaka država koja pristane na ovakav dogovor obezbediće po 1.000 vojnika- Među zemljama koje razmatraju da prihvate raspoređivanje trupa su Rumunija, Bugarska i Mađarska, ali konačna odluka još uvek nije doneta, prenosi nova.rs.\nSAD i Velika Britanija su među silama koje razmatraju raspoređivanje vojske pre invazije, ali nijesvih 30 članica NATO-a voljno da učestvuje u ovom planu. Stoga su SAD u pregovorima da pošalju dodatne snage na bilateralnoj osnovi ili, kako je to opisao jedan zvaničnik, kao „koaliciju onih koji su voljni da učestvuju“, preneo je CNN.\nAmeričke snage bi mogle da deluju, kao što već rade, jednostrano u Evropi, ali i pod postojećim komandnim strukturama NATO-a.\nMogućnost raspoređivanja nekih snaga bliže ruskom pragu pre invazije označava promenu stava Bajdenove administracije, koja je ranije bila oprezna u pogledu rizika od daljeg provociranja Moskve. Kremlj bi mogao da iskoristi ovaj potez kao primer agresivnog stava NATO-a kojim Rusija može da opravda gomilanje snaga duž ukrajinskih granica.\nSekretar za štampu Pentagona Džon Kirbi rekao je danas da su SAD stavile 8.500 vojnika u stanje pojačane pripravnosti u slučaju da je reakcija neophodna.\nMeđutim, velika većina ovih snaga je namenjena za aktivnosti koje podržava puna NATO alijansa. SAD i NATO već imaju desetine hiljada drugih vojnika u Evropi koje mogu iskoristiti za bilo kakvo dodatno raspoređivanje u istočnoevropske saveznike.\nAmerički predsednik Džozef Bajden potvrdio je da će „možda pomeriti neke od trupa u bliskoj budućnosti, samo zato što je za to potrebno vreme“ i zato što istočnoevropski saveznici SAD imaju „razlog za zabrinutost“.\nBajden je prvobitno planirao da javnosti iznese komentare o situaciji sa Rusijom, ali je sada nejasno da li će to učiniti, jer Bela kuća pokušava da diplomatski stupi u kontakt sa Rusijom.\nNovi vojni planovi kroje se zbog velike zabrinutosti SAD da bi invazija Rusije na Ukrajinu mogla da se desi u bilo kom trenutku u narednom periodu.


VOICE: Pripadnik Noćnih vukova iz Inđije osumnjičen za zastrašivanje novinarke Verice Marinčić - safejournalists\nMonday September 2nd, 2019) IJASMain\nPhoto: N1 (Printscreen)\nINĐIJA, 02.09.2019. – Osoba za koju se sumnja da je od 19. juna pratila i na razne načine zastrašivala na ulici i na radnom mestu novinarku portala Inđija cafe Vericu Marinčić je pripadnik lokalnog ogranka moto kluba “Noćni vukovi”, saznaje Vojvođanski istraživačko-analitički centar (VOICE). Početkom jula, započet je postupak protiv pripadnika “Noćnih vukova” iz Inđije zbog ugrožavanja bezbednosti osobe koja obavlja poslove od javnog značaja u oblasti informisanja.\nIstraživanje VOICE-a pokazuje da je moto klubu “Noćni vukovi” opština Inđija u prošloj godini dodelila blizu million dinara putem konkursa. Za razliku od ostala dva moto kluba koja su registrovana u Inđiji i kojima je novac dodeljen za organizaciju međunarodnih moto skupova, novac građana Inđije je “Noćnim vukovima” dodeljen za “Aktivnosti članova udruženja”, bez preciziranja o kakvim aktivnostima je reč.\nPored toga, pripadnik ovog kluba protiv koga tužilaštvo vodi postupak zbog ugrožavanja bezbednosti novinarke Inđija cafea je među važnijim zvanicama na manifestacijama koje organizuje ta sremska opština, pokazuje istraživanje koje je sprovela ekipa VOICE-a.\nMaltretiranje nezavisnih novinara\nNovinarka Verica Marinčić je 18. juna 2019. godine nakon što je na portalu Inđija café objavila fotografiju bahato parkiranog automobila ispred jedne pekare u tom sremskom gradu prvo napadnuta a zatim praćena u ulici u kojoj živi i na radnom mestu.\nOna je policiji prijavila pretnje i pritiske, i početkom jula započet je postupak protiv Nenada Marića zbog ugrožavanja bezbednosti osobe koja obavlja poslove od javnog značaja u oblasti informisanja. Verica Marinčić kaže da je njen napadač redovan gost na manifestacijama koje organizuje opština Inđija. “Neposredno posle napada sam pokušala da u Opštini dođem do video-snimaka incidenta, ali se tamo nisu ni udostojili da mi odgovore a kamoli izađu u susret”, kaže za VOICE Verica Marinčić.\nNa zvaničnoj Fejsbuk stranici “Noćni vukovi – pododeljenje Inđija”, objavljene su fotografije Nenada Marića kako pozira sa ostalim članovima moto kluba dok u ruci drži zastavu opštine Inđija. Kao naziv fotografije napisano je “Moskva 2019. godine”. Sudeći po fotografijama i objavama “Noćni vukovi” iz Inđije su ove godine prisustvovali “Bajk šou” u Sevastopolju (Krim) na kojem se motoristima obratio Vladimir Putin.\nNa zvaničnoj stranici, objavljena je i fotografija Nenada Marića sa predsednikom Noćnih vukova Srbija, Sašom Savićem ali i sa predsednikom “matičnog” ruskog kluba “Noćni vukovi” Aleksandrom Zaladastanovim Hirurgom. Fotografija je nastala u Moskvi, na proslavi 30. rođendana “Noćnih vukova”.\nKada je reč o postupku koji tužilaštvo protiv Marića vodi, i dalje nema nikakvih novosti o rezultatima istrage.\nFinansiranje Noćnih vukova\nPojedine lokalne samouprave izdvajaju novac iz opštinskog budžeta koji je namenjen za aktivnosti “Noćnih vukova”. Tako je opština Inđija putem konkursa, koji je raspisala ta lokalna samouprava u junu 2017. godine, dodelila 430 hiljada dinara ogranku tog moto kluba. Tada se prvi put u javnosti govori o još jednom moto klubu u Inđiji.\nPrema zvaničnim informacijama iz Agencije za privredne registre, u opštini Inđija su registrovana dva moto kluba i to “Inđija 2003” i moto kub “MK Inđija”. Pomenuutim klubovima je takođe na istom konkursu dodeljen novac iz budžeta: moto klubu “Inđija 2003” za organizovanje motorijade, ukupno 430 hiljada dinara, dok je drugom klubu “MK Inđija” dodeljeno 350 hiljada dinara.\nOba moto kluba u različito vreme organizuju međunarodne moto skupove, “Inđija 2003” u junu dok drugi klub “MK Inđija” moto skup organizuje mesec dana nakon toga. Za razliku od pomenuta dva moto kluba, novac građana Inđije je “Noćnim vukovima” dodeljen za “Aktivnosti udruženja ljubitelja motocikala NIGHT WOLVES M.G. SERBIA“, ponovićemo – bez preciziranja o kakvim aktivnostima je reč.\nI u 2018. godini opština Inđija dodeljuje “vukovima” novac za aktivnosti, i to u dva navrata.\nPrvi put, u aprilu 2018. godine, kada je tom moto klubu dodeljeno 550 hiljada dinara, a zatim i 2. jula, kada je takođe dodeljen novac moto klubovima iz Inđije ali i ogranku “Noćnih vukova”. Ovog puta, “vukovima” je dodeljeno za funkcionisanje još 430 hiljada dinara.\n“Noćni vukovi” u Srbiji\nPrema podacima sa zvaničnog sajta “Noćni vukovi Srbija”, deceniju nakon što je ovaj moto klub osnovan u Rusiji (1988. godina), usledilo je otvaranje ogranaka u Belorusiji, Ukrajini, Letoniji, Makedoniji, Srbiji, Bugarskoj i Nemačkoj.\nKada je reč o Srbiji, organak “Noćnih vukova” je, prema dostupnim informacijama iz Agencije za privredne registre, osnovan 10. marta 2009. godine, sa sedištem u Nišu.Kao pravni zastupnik naveden je Saša Savić.\nPrema pisanju medija, njemu kao i predsedniku “matičnog” ruskog kluba “Noćni vukovi” bio je zabranjen ulazak u Bosnu Ii Hercegovinu prilikom najavljene turneje “Ruski Balkan”.\nPet godina nakon toga, u oktobru 2014. godine, otvorena je “Klupska kuća Noćnih vukova u Beogradu”. Otvaranju je prisustvovao i predsednik Noćnih vukova Aleksandar Zaldostanov Hirurg. Upravo tih dana povodom Dana oslobođenja Beograda glavni grad Srbije posetio je i Vladimir Putin, predsednik Ruske Federacije, koga otvoreno podržavaju “Noćni vukovi”.\nNa ovogodišnjem skupu “Noćnih vukova”, održanom 10. avgusta na Krimu, Putin je čestitao motociklističkom klubu desetogodišnjicu održavanja prve moto revije. Tom prilikom, Zaldostanov je u ime „Noćnih vukova“ zahvalio Putinu na podršci rekavši da su oni njegova vojska.\nNa sajtu ogranka iz Srbije piše da se “Klub oslanja na pravoslavne korene i poštuje istoriju svoje zemlje”.\nOdbili im prijavu zbog latiničnog pečata\nI pored toga što se članovi kluba deklarišu kao “patriote” i čuvari ćirilice, njima je polovinom ove godine zbog latinice odbijena registraciona prijava. Naime, 15. jula 2019. godine u Agenciji za privredne registre odbijena jepomenuta prijava ogranka “Noćnih vukova” zbog latiničnog pečata što nije u skladu sa članom 17. važećeg statuta kao ni članom 43. Zakona o sportu (”Službeni glasnik RS”, br. 10/2016) kojim je propisano da naziv udruženja mora biti na srpskom jeziku i ćiriličkom pismu.\nPrema informacijama iz Agencije za privredne registre, moto klub “Noćni vukovi” registrovan je, pored grada Niša, i u Kragujevcu kao i u Novom Sadu, oba kluba su osnovana u martu 2018. godine.\nU 2017. su ogranci “Noćnih vukova” iz Srbije, Crne Gore i manjeg bosanskohercegovačkog entiteta Republike Srpske, organizovali “Put ćirilice” a cilj je bio, kako piše na zvaničnom sajtu, da se pokaže “kako se čuva pravoslavlje i tradicija, kako se poštuju preci i čuvaju koreni naroda”. Godinu dana nakon toga, članovi ogranka “Noćnih vukova” iz Crne Gore su privedeni. Cetinjska policija zadržala je vođe lokalnog moto kluba “Noćni vukovi” kako bi utvrdili njihov identitet i u kom svojstvu su bili u pratnji patrijarha Srpske pravoslavne crkve Irineja i antiohijskog patrijarha Jovana Desetog.\nIste godine, firma Gorana Tadića, potpredsednika ruskog moto kluba “Noćni vukovi” Republike Srpske, dobila je tri miliona maraka vrednu koncesiju za izgradnju male hidrocentrale kod Han-Pijeska, pokazalo je istraživanje Balkanske istraživačke mreže Bosne i Hercegovine. U Birnovom tekstu “Političke usluge za Noćne vukove u Republici Srpskoj“ se, između ostalog, navodi da se “Noćni vukovi” smatraju jednim od važnih načina na koji Rusija širi svoj uticaj, a predsedniku ovog kluba Aleksandru Zaldostanovu zvanom Hirurg ulaz je zabranjen u najmanje dve države Evropske unije, kao i u Sjedinjene Američke Države i Kanadu, te Bosnu i Hercegovinu.\nVOICE/Ekipa VOICE, Inđija, 02/09/2019\nNovinar napadnut ispred Marakane: Zašto nema reakcije ni kluba ni policije


Implementacija rešenja i migracija serverskih i desktop platformi - Positive\nMigracija podataka sa postojeće opreme I implementacija unapređenog informacionog sistema.\nPočetna » Solutions » Implementacija rešenja i migracija serverskih i desktop platformi\nPositive kompanijama pruža celovitu uslugu brige o informacionom sistemu. Iako projektovanje, isporuka i podešavanje komponenata informacionog sistema čine veliki deo ovih aktivnosti, veoma važan korak predstavlja implementacija opreme u jedinstveni informacioni sistem kompanije\nKljučna aktivnost, koje se obavlja uz puno angažovanje stručnjaka Positive-a je migracija podataka sa postojećih servera, storidža, računara i druge opreme.\nCilj Positive-a u ovoj aktivnosti je da krajnji korisnik informacionog sistema ne bude ometen u svom redovnom radu ovom aktivnosti koja često izaziva zastoje u radu informacionog sistema. Positive tim omogućava da zajedno sa stručnjacima zaposlenim u kompanijama, isplaniraju i implementiraju nove komponente ili ceo informacioni sistem na način da se proces rada kompanije ne zaustavlja i da sve promene minimalno utiču na proces njene osnovne delatnosti.


"Atmosferska rijeka" donosi povijesne poplave u Kaliforniji -- Zemaljske promjene -- Sott.net\nUto, 21 Vel 2017 19:08 UTC\nOvog meseca, udeo teritorije Kalifornije u kome još vlada suša opao je za 22 odsto za samo nedelju dana. Najvlažniju zimu u poslednjih nekoliko decenija obeležile su oluje i rekordne kiše širom ove američke države.\nNaučnici ovo povezuju s neobičnim fenomenom, poznatim kao atmosferske reke, uskim koridorima koncentrisane vlažnosti u atmosferi u kojima ima i do 15 puta više vode nego u reci Misisipi.\nZa one koji nisu čuli za atmosferske reke, ili se pitaju da li je to samo drugi naziv za “kišu” - reč je o jedinstvenom kretanju vlažnosti kroz Zemljinu atmosferu, odgovornom za najveći deo horizontalnog transporta vodene pare izvan tropskih područja.\nOvi lebdeći oblaci vlažnosti veličine čak 400-600 kilometara dovedeni su u vezu sa svih sedam poplava kalifornijske Ruske reke između 1996. i 2007, a pretpostavlja se da su odigrali ulogu u oluji “Snežno ubistvo”, koja je 2010. pogodila istočnu obalu Amerike.\nNaučnici predvođeni Dvejnom Valajzerom, stručnjakom za atmosferska istraživanja Nasine Laboratorije za mlazni pogon, sada su ustanovili da su velike atmosferske reke odgovorne za 75 odsto svih ekstremnih oluja na obalama širom sveta i polovinu najjačih naleta vetra zabeleženih za skoro 20 godina.\nProšlog meseca u različitim delovima Kalifornije proglašeno je vanredno stanje zbog razornih oluja izazvanih atmosferskim rekama, a nedavno su područja zahvaćena petogodišnjom sušom za samo nedelju dana svedena na četvrtinu teritorije ove savezne države, pri čemu su u pojedinim delovima Zalivske oblasti San Franciska padavine bile gotovo 200 odsto iznad proseka.\nZa sada nema nagoveštaja usporavanja ovog fenomena, pri čemu se upozorenje na opasnost od poplava odnosi na 14 miliona žitelja Kalifornije ostati na snazi najmanje do četvrtka.\nValajzer i njegov tim merili su uticaj atmosferskih reka tako što su analizirali podatke o olujama širom sveta na područjima izvan tropske regije od 1997. do 2014.\nKada su se usredsredili na dva odsto najvetrovitijih oluja, otkrili su da su “atmosferske reke povezane sa 30, pa čak i 50 odsto tih veoma ekstremnih slučajeva” i gotovo istim udelom najvlažnijih oluja.\n“Atmosferske reke ne samo da mogu da izazovu katastrofe zbog poplava, već i snažne udare vetra i ekstremne oluje, koje mogu da izazovu opasnost”, kaže Valajzer.


Marko Mitić novi direktor JKP Infostan tehnologije | Nova Ekonomija\nMarko Mitić novi direktor JKP Infostan tehnologije\nSkupština grada Beograda imenovala je za direktora Javnog komunalnog preduzeća "Infostan tehnologije" master menadžera Marka Mitića na četiri godine.\nU obrazloženju se navodi da su na javni konkurs za izbor direktora stigle četiri prijave, a da je Komisija za sprovođenje izbora direktora odabrala Mitića na osnovu njegove stručne osposobljenosti, znanja ii veština.\nMitić (40) je, kako se navodi, master biznis administracije na FON-u, "samostalni biznis orijentisan menadžer" sa 10 godina iskustva i radio je u "vodećim srpskim kompanijama agro i distributivnog biznisa".\nOdbornici su na sednici usvojili i Izveštaj o radu zaštitnika građana za 2016. godinu, kao predlog plana rada gradskog štaba za vanredne situacije na teritoriji Beograda za 2017. godinu, kao i godišnji izveštaj o radu tog štaba u 2016. godini.\nNa sednici je usvojen i Izveštaj o radu gradskog pravobranilaštva Beograda za period od 1. januara do 31. decembra 2016. godine, kao i Izveštaj o radu Saveta za zdravlje Beograda za 2016. godinu.


Delegacija Predstavničkog ureda Taipei iz Tajvana posjetila Ministarstvo za obrazovanje, nauku i mlade: Mogućnosti saradnje visokoškolskih ustanova | mon.ks.gov.ba\nDelegacija Predstavničkog ureda Taipei iz Tajvana posjetila Ministarstvo za obrazovanje, nauku i mlade: Mogućnosti saradnje visokoškolskih ustanova\nDelegacija Predstavničkog ureda Taipei iz Tajvana, akreditovanog u Mađarskoj, koju je predvodio Andrew Y. Chang, posjetila je danas Ministarstvo za obrazovanje, nauku i mlade Kantona Sarajevo. Teme razgovora sa ministrom Elvirom Kazazovićem bile su mogućnosti saradnje visokoškolskih ustanova Tajvana i Kantona Sarajevo.\nIzražena je spremnost i interesovanje obje strane da učestvuju u programima razmjene studenata, s ciljem njihovog upoznavanja sa obrazovnim sistemima BiH i Tajvana, prvenstveno u oblasti tehničkih nauka.\nS tim u vezi, članovi ove delegacije izrazili su spremnost da se na tajvanskim univerzitetima organizuju edukativne radionice i seminari za sarajevske studente.\nNajavili su ovom prilikom i posjetu Elektrotehničkom fakultetu u Sarajevu kao jednoj od vodećih bosanskohercegovačkih visokoškolskih ustanova u oblasti informacionih tehnologija.\nMinistar Kazazović je zahvalio gostima na interesovanju i kazao da je Univerzitet u Sarajevu otvoren za sve oblike saradnje sa drugim svjetskim univerzitetima. Istakao je da to uključuje i mogućnost da svoje kurikulume i nastavne procese otvore i u Sarajevu, jer je cilj privući što veći broj stranih studenata ovdje, te da te procese podržavaju Ministarstvo i Vlada KS.


Press Online :: Srbija :: Objavljen tender za opremanje bolnice "Dragiša Mišović"\nObjavljen tender za opremanje bolnice "Dragiša Mišović"\nKrajnji rok, kako se navodi u dokumentaciji, za podnošenje ponuda je 10. oktobar ove godine, a realizacija ugovora se očekuje u periodu od novembra 2017. do januara 2018. godine.\nKancelarija za upravljanje javnim ulaganjima pokrenula je otvoreni javni postupak za nabavku medicinskih uređaja za beogradski Kliničko-bolnički centar "Dragiša Mišović".\nOva nabavka obuhvata osam faza (lotova), nabavku opreme za operacionu salu, sterilizaciju, bolnički nameštaj, nabavka pomoćnih hiruških uređaja, zatim sredstva za anesteziju, laboratoriju, kao i "imidžing" opremu i informacionu infrastrukturu, piše portal eKapija.\nNajvredniji lotovi, piše portal, su "imidžing oprema" koja košta 3,655 miliona evra bez PDV-a, operaciona sala koja košta 2,368 miliona evra bez PDV-a, te bolnički nameštaj u vrednosti od 1,158 miliona evra, takođe, bez PDV-a.\nKako je navedeno u dokumentaciji, u pitanju je međunarodni tender, a projekat se realizuje iz kredita Evropske investicione banke i Razvojne banke Saveta Evrope.


Putin i Erdogan će razgovarati o odluci SAD o Jerusalimu - IndeksOnline.rs\nNaslovna PLANETA Putin i Erdogan će razgovarati o odluci SAD o Jerusalimu\nMOSKVA – Portparol Kremlja Dmitrij Peskov izjavio je danas da će predsednik Rusije Vladimir Putin razgovarati telefonom sa turskim predsednikom Redžepom Tajipom Erdoganom o rešenjima za Bliski istok, u svetlu odluke SAD da prebace ambasadu u Izraelu iz Tel Aviva u Jerusalim, prenosi TAS S.\n“Očekujemo razgovor telefonom (Putina) s Erdoganom u toku večeri. Glavna tema je situacija na Bliskom istoku nakon odluke predsednika SAD (Donalda Trampa) da prebaci američku diplomatsku misiju iz Tel Aviva u Jerusalim”, rekao je novinarim Peskov.\nKako se navodi, plan Vašingtona da premesti ambasadu iz Tel Aviva u Jerusalim predstavlja pretnju procesu rešavanja palestinsko-izraelske krize i može da se odrazi na celokupnu situaciju na Bliskom istoku.\nAmerički državni sekretar Reks Tilerson rekao je prethodno, povodom kritika na račun odluke Trampa o priznanju Jerusalima kao izraelske prestonice, da je predsednik SAD samo priznao realnost.\nSAD će, kako je dodao, još uvek podržati dvodržavno rešenje za izraelsko-palestinski konflikt “ako je to želja dve strane”.\n“Čitav svet želi mirovni proces i SAD još uvek veruju da postoji šansa za to”, rekao je Tilerson.\nPrethodni tekstOmerović pohvalio policiju zbog hapšenja u slučaju Marinika Tepić\nSledeći tekstOd 11. decembra festival u čast Stiva Tešića


Koji telefoni se ne mogu prisluškivati - 26.01.2022, Sputnik Srbija\nPostoji nekoliko nivoa prisluškivanja telefona. Može se prisluškivač postaviti na aparat, ili se na nivou telefonske linije, operativnog sistema ili samog... 26.01.2022, Sputnik Srbija\nNajjednostavnije je prisluškivanje na nivou telefona. Što se tiče prisluškivanja samog aparata, prema rečima eksperta, potrebno je da se aktivira telefon i mikrofon. Na nivou operativnog sistema se podrazumeva da je moguće aktivirati prisluškivanje bilo kog telefona bez znanja vlasnika. Programski nivo prisluškivanja predstavlja dostup preko aplikacija, kojima je korisnik ostavio informaciju prilikom ulaska na internet, kada je koristio kameru, mikrofon, neki fajl ili se dopisivao. Ekspert ne isključuje mogućnost prisluškivanja i u internet vezama.\nrusija, prisluškivanje, telefon, rusija – društvo, magazin\n08:10 26.01.2022 (Osveženo: 09:03 26.01.2022)\nCC0 / Pixabay / Ajfon\nNajjednostavnije je prisluškivanje na nivou telefona. Što se tiče prisluškivanja samog aparata, prema rečima eksperta, potrebno je da se aktivira telefon i mikrofon. Na nivou operativnog sistema se podrazumeva da je moguće aktivirati prisluškivanje bilo kog telefona bez znanja vlasnika.\nProgramski nivo prisluškivanja predstavlja dostup preko aplikacija, kojima je korisnik ostavio informaciju prilikom ulaska na internet, kada je koristio kameru, mikrofon, neki fajl ili se dopisivao. Ekspert ne isključuje mogućnost prisluškivanja i u internet vezama.\n„Neophodno je da se koriste provereni kripto telefoni iz mreže i sopstvena sredstva za komunikaciju, kao što su konferencijska veza koja se uspostavlja kod vas na serveru i pruža mogućnost da razgovarate“, savetuje Šeljcin.\n15 Januar, 13:54


mladi - Sputnjik Srbija\nMinistar odbrane Srbije Nebojša Stefanović izjavio je 1. januara da obavezno služenje vojnog roka ponovo može da bude uvedeno. Mišljenja mladih o tome su podeljena, ali više je onih koji bi takvu odluku pozdravili, uglavnom zbog sticanja discipline i jačanja odbrambenih sposobnosti države. To su pokazala i istraživanja sprovedena prošle i 2018. godine.\nNestalo dvoje mladih: Potraga na planinama istočne Srbije, uključeni i helikopteri /foto/\nMilici Mirjanić (20) i Stefanu Rusovu (27), koji su u subotu ujutru krenuli u ranim jutarnjim satima u automobilu "pežo 207" bele boje ka izletištu Lisine, gubi se svaki trag istog dana od oko 15 sati kada im je telefon lociran u mestu Tupižnjica.\nNov način života usled pandemije virusa korona ostavlja posledice na sve, pa i na nove generacije. Govorili o „korona generaciji“ ili ne, jasno je da će sadašnja omladina stasavati na drugačiji način u odnosu na omladinu „generacije X“ ili „milenijalce“, smatraju sagovornici Sputnjika.\nOko trideset hiljada poslova za 10.000 mladih u Srbiji\nGotovo 30.000 poslova ponudili su poslodavci kroz program „Moja prva plata“, ali će samo 10.000 mladih u Srbiji dobiti priliku za stručno osposobljavanje i sticanje prvog radnog iskustva. Najveći deo poslova koji su ponuđeni odnosi se na kandidate sa diplomom srednje škole.\nDržava planira da gradi stanove za mlade, ko će moći da ih dobije\nDržava će sledeće godine nastojati da počne izgradnju stanova za mlade, a organizacije mladih napraviće plan kome su stanovi najpotrebniji, rekla je premijerka Ana Brnabić.\nOd države mladima do 24.000 dinara\nMinistar finansija Siniša Mali podsetio je da je program „Moja prva plata“ usmeren ka mladima koji su završili srednju školu i fakultet, a nemaju posao. Njima će država pomoći tako što će deo plate pokriti u periodu od devet meseci i to mesečno 20.000 dinara za one sa završenom srednjom školom i 24.000 za one sa završenim fakultetom.\nZahvaljujući danas pokrenutom programu „Moja prva plata“, kojim će prvo radno iskustvo mladih sa završenom srednjom školom i fakultetom finansirati Vlada Srbije, posle devet meseci bi od 90.000 nezaposlenih mladih posao moglo da nađe 10.000, a poslodavci kadar koji su oblikovali prema svojim potrebama, kažu sagovornici Sputnjika.\n„Moja prva plata“: Srbija ulaže dve milijarde dinara za 10.000 mladih\nPremijerka Srbije Ana Brnabić izjavila je da će Vlada kroz program „Moja prva plata“ uložiti 2 milijarde dinara u 10.000 mladih.\nU Moskvi sve više mladih zaraženo koronom\nMeđu novim slučajevima zaraze virusom korona u Moskvi mnogo je mladih ljudi, navodi se u saopštenju Operativnog štaba Moskve.


Nacrtaj, pa sudi\nDa li se sećate sa koliko godina ste prvi put posetili neku izložbu, muzej, videli predstavu koja nije za decu, ili koji je bio vaš prvi koncert (a da nije Bajone)?\nKoliko me sećanja iz detinjstva služe, jedna od prvih „ozbiljnih predstava“ koje sam gledala bila je „Kate kapuralica“, crnohumorna priča o porodici koja se na čudne, smešne i jezive načine svađa i miri. Bila sam predškolskog uzrasta i na pauzi sam, pod utiskom prvog čina, prilično glasno pitala roditelje: „ A je l’ da da se mi ne svađamo tako kao oni?“. Srećom, prošla sam uz smejanje porodice i ljudi u blizini koji su to i čuli.\nPrvi film u kom je bilo scena „ljubavnog zanosa“ takođe sam po prvi put gledala u sličnom uzrastu, ali zaista ne mislim da su moji roditelji igde tu pogrešili. Vulgarnost sama po sebi sada je potpuno izdvojena i smeštena u rijaliti programe i tabloide, koji nisu zabranjeni. Ipak, izgleda da u onome što definišemo kao umetnost, golotinja u Srbiji nema mesta.\nOtvaranje izložbe „Autoportretisanje – Maske su pale“ Tijane Grujić koje je trebalo da bude održano 26. novembra u Klubu Narodnog pozorišta u Beogradu, otkazano je u poslednjem trenutku uz obrazloženje da „slike sadrže eksplicitne erotske sadržaje“. Gosti su pozvani, slike okačene i sve je bilo spremno, unapred dogovoreno, uprava Kluba NP upoznata sa sadržajem, da bi dan pre najavljenog otvaranja, sve palo u vodu. Kako se navodi u najavi izložbe, namera Tijane Grujić je bila da ovom postavkom u Beogradu „zaokruži uspešan ciklus svojih izložbi koje su održane u Njujorku, Parizu i Kanu, gde je između ostalih, slike Tijane Grujić izlagala na svojoj izložbi i Marina Pikaso, unuka slavnog Pabla Pikasa“. Organizatori izložbe ističu da ne treba tražiti krivca za otkazivanje, ni u autoru, ni u vlasniku prostora već je to bila molba gostiju Kluba Narodnog pozorišta. – Posetioci koji dolaze u Klub Narodnog pozorišta dovode i svoju decu ovde tokom čitavog dana, a ova izložba je samo za punoletne tako da smo morali da je otkažemo ne dovodeći u pitanje kvalitet radova – objašnjavaju organizatori izložbe. Inače, Klub Narodnog pozorišta se nalazi u zgradi nacionalnog teatra, ali je to iznajmljen prostor i nema veze sa Narodnim pozorištem.\nOvakvo uplitanje morala u umetnost nije premijerno ni u svetu ni kod nas. Zar treba ponavljati da je provokacija i teranje na promišljanje, reakciju, prijatnost i neprijatnost, sastavni deo i književnosti, slikarstva, muzike…? Lažni moral se ogleda u komentaru posetioca moderne umetnosti izložbi slika koje nisu po njegovom ukusu. Mnogi će reći: pih, to sam i ja mogao da nacrtam!\nOdgovor koji će uvek biti prikladan: Da, ali niste nacrtali!\nMožda je ovaj stav i odraz mog nemoralnog odrastanja uz „Majstora i Margaritu“, predstave Somborskog pozorišta i mnoštvo filmova i serija koje izazivaju padanje u nesvest od nemorala. Ako ne umete detetu s kojim uđete u Klub Narodnog pozorišta da objasnite umetnički izraz, možda ni za vas to nije pravo mesto.


Koštunica i Nikolić najavljuju saradnju\nVojislav Koštunica i Tomislav Niklić, 20. septembar 2010\nLideri najjačih opozicionih stranaka u Srbiji, partija takozvanog patriotskog bloka, na sastanku u Beogradu saglasili su se da Evropa ima alternativu kada je u pitanju budućnost države ali, kako sada stvari stoje, od velike koalicije pred eventualne izbore neće biti ništa.\nTo je rezultat prvih dugo najavljivanih razgovora Demokratske stranke Srbije Vojislava Koštunice i Srpske napredne stranke Tomislava Nikolića koja je, kada se radi o Kosovu, izrečenim dovela u pitanje svoje proevropske stavove.\nU traganju za rešnjem koje bi im donelo što snažniji uticaj na političkoj sceni, pa čak možda i mogućnost da uskoro ozbiljno zatraže raspisivanje novih izbora, najuticajnije opozicione stranke desnog centra u Srbiji pokušale su da definišu zajedničku politiku oko najvažnijih državnih pitanja.\nVojislav Koštunica i Tomislav Nikolić, nakon dugog odsustva bilo kakve službene komunikacije između dve partije, seli su za isti sto u pokušaju da se udruže. Na prvom mestu diskusije bilo je Kosovo, koje je poslednjih godina pitanje svih pitanja.\nVojislav Koštunica sa stranačkim kolegama\nNa dominantno mišljenje vlasti da članstvo u Evropskoj uniji nema alternativu, i na poruke iz Evrope da bi Beograd trebalo da prizna kosovsku realnost kako bi imao otvoren put za evrointegracije, ova dva opoziciona lidera iznela su zajednički protivstav da se treba boriti protiv takve politike.\n"Mi smo samo zajednički konstatovali koliko je to složeno, i koliko nema crno belih pozicija u odnosu hoću ili neću. Dakle, nikada ne treba reći neću, ali može se reći hoću pod određenim uslovima i okolnostima. Pre svega to znači odbraniti ono što svaka država na svetu želi da odbrani, a to je suverenitet i teritorijalni integritet."\nVojislav Koštunica, inače predsednik prethodne Vlade Srbije, bio je zadovoljan sastankom, jer su se obe stranke saglasile da je nužna saradnja s obzirom da su Srbiji potrebni novi izbori, i da se opozicija ne može pretvarati da ne postoji problem Kosova.\n"Demokratska stranka Srbije ima odgovor. To je da Srbija, kao i svaka druga država, ima legitimno pravo da na demokratski način brani svoje interese. I u tom pogledu se DSS ne slaže sa politikom Evropske unije, politikom uslovljavanja i diktata od strane Brisela", rekao je Koštunica.\nOba opoziciona lidera poručila su da je odbrana teritorijalnog integriteta i suvereniteta Srbije zajednička crvena linija SNS-a i DSS-a\nOba opoziciona lidera poručila su da je odbrana teritorijalnog integriteta i suvereniteta Srbije zajednička crvena linija SNS-a i DSS-a, kao i da su im jedini politički suparnik Demokratska stranka i njen predsednik Boris Tadić.\nOdgovor dela vlasti brzo je stigao kroz ocenu Demokratske stranke da je dogovor SNS-a, relativno nove partije čiji lideri su nekada bili vodeći u Srpskoj radikalnoj stranci Vojislava Šešelja i DSS-a o zajedničkom delovanju, jasan pokazatelj da je ponovo na snazi jedna antievropska i nacionalistička koalicija koja ima za cilj da izoluje Srbiju i udalji je od Evropske unije i razvijenog sveta.\nDragoljub Mićunović, predsednik Političkog saveta DS-a, ocenio je da je sada jasno da SNS nije nikakva evropska snaga, kako je pokušavala da se prikaže u javnosti poslednjih meseci, i da njihovo partnerstvo sa DSS nema budućnost.\n"Ja mislim da je samo kod nas moguće da svoju politiku posle jedne decenije promenite u nešto potpuno suprotno, a da pri tom smatrate da se ništa neće dogoditi. Dakle, mi tu ništa ne možemo kada je u pitanju kakve će ko stavove zauzimati, to je sada njihov problem, ali mislim da se oni neće dogovoriti", smatra Mićunović.\nMogućnosti predizbornih koalicija\nIako veruju da su izbori pravo rešenje, Tomislav Nikolić i Vojislav Koštunica ipak su sopštili da se međustranački sastanak nije izrodio u dogovore o predizbornoj koaliciji jer, kako su rekli, u ovom trenutku ne vide tu mogućnost.\nGromoglasne najave da će ipak zajedno delovati, politički analitičar Dejan Vuk Stanković uzima sa velikom rezervom.\n"Neće tu biti nekih velikih približavanja. DSS će, bez obzira na ovu retoričku saglasnost, vrlo vagati šta Tomislav Nikolić radi. Iz prostog razloga što DSS ima jednu postavku da jedino oni vode ispravnu državnu i nacionalnu politiku", objašnjava sagovornik RSE.\nKruna sastanka naprednjaka i DSS-a dakle je, ma šta to značilo, zajednička platforma Evropa ima alternativu, za koju Dejan Vuk Stanković ne veruje da ih vodi ka političkom profitu.\n"Kod Tomislava Nikolića nemate neku jasnu i prepoznatljivu političku i ideološku poruku. On je prihvatio evropske integracije zato da ne bi izgubio na nekim budućim izborima od Demokratske stranke. Ali mislim da njegovo večito oscilovanje između nacionalističke i proevropske politike ne može da donese neki uspeh. Građani ipak žele da čuju jasnu političku poruku i da znaju za šta se opredeljuju", kaže on.\nOpozicija je saopštila da će se rukovodstva naprednjaka i DSS-a sastajati jednom mesečno, kako bi utvrdila zajedničke principe, pa je tako najavljeno da su u bližoj budućnosti u planu i razgovori o eventualnoj predizbornoj koaliciji.


Amerika igra na Ursulu fon der Lajen | Politika | DW | 06.09.2019\nGordon Sondlend je pre samo godinu dana bio optimista da će se odnosi Evropske unije i Sjedinjenih Država poboljšati. Ali u tih godinu dana je optimizam splasnuo. Taj američki ambasador pri EU je u julu prošle godine stigao u Brisel, verujući da će tamo direktni stil Trampove administracije naići na odobravanje.\nNedavno je dva dana u Briselu proveo američki državni sekretar Majk Pompeo. U Brisel ga je praktično dopratio tvit njegovog šefa Donalda Trampa koji je ismevao sve one koji savetuju SAD da se zajedno sa EU suprotstavi trgovinskim praksama Kine. „Zapamtite, EU & drugi nas tretiraju VEOMA nefer po pitanju trgovine“, napisao je Tramp i dodao: „To će se promeniti“.\nSondlend opisuje doskorašnju nemačku ministarku odbrane kao i druge nove važne čelnike EU kao ljude koji su „manje zabavljeni dizanjem prašine oko taktike, a više spremni da rade zajedno sa Sjedinjenim Državama kako bi došli do ishoda povoljnog za obe strane“ – recimo po pitanju Kine, Irana, Bliskog istoka, dodao je američki ambasador.\nNo diplomata naglašava da koncentracija na dolazeće rukovodstvo u Briselu ne znači manjak poštovanja prema dosadašnjim liderima. „Imali smo neke sjajne uspehe na raznim poljima, ali i takođe želimo da prevaziđemo zastoje“, rekao je. „Ponekad je način da se zastoji razbiju taj da se promene igrači na terenu.“\nPortparolka Evropske komisije Mina Andrejeva nema ništa protiv. „Sasvim je prirodno da, pri promeni rukovodstva, uvek pokušavaš da uspostaviš veze sa novim rukovodstvom“, rekla je ona. „To vidim kao potez da se obezbedi podrška za važne odnose koje gajimo.“\nAli ne slažu se svi sa takvim ocenama. „Ovo je vrhunac nepristojnosti“, rekla je Evelin Farkas, bivša zamenica pomoćnika sekretara za odbranu u Obaminoj administraciji. „To nije pametna diplomatija. Sa tim ljudima treba sarađivati, a najbrži način da ih otuđite od sebe je upravo ovaj“, rekla je Farkas koja je sada analitičarka u Nemačkom maršalovom fondu.\nUprkos osmesima, odlazeće rukovodstvo EU nije se uvek gledalo oči u oči s Trampovim ljudima\nOna je uverena da će čak i oko pitanja atomskog sporazuma sa Iranom – gde su Evropljani i Amerikanci imali sasvim suprotstavljene stavove – biti nekog napretka, ali samo ako Tramp popusti. Prema njenom mišljenju, američkom predsedniku trebaju poeni i u Briselu i među američkim biračima. „Nema drugog načina osim da se aktuelni atomski sporazum ’poboljša’ i da onda nosi Trampov potpis“, kaže Farkas.\nVeruje da bi SAD i EU mogli da se saglase da sporazum sa Teheranom treba produžiti, proširiti zabranu i na balističke rakete te zatražiti od iranskog rukovodstva napore da se okonča rat u Siriji.\nNasuprot tome, Suzi Denison iz Evropskog saveta za međunarodne odnose veruje da će se SAD i EU pre zbližiti na pitanju odnosa prema Kini, uprkos Trampovom tvitu.\nI ona vidi problem u američkom pristupu dolazećem rukovodstvu EU. „Građenje odnosa iza zatvorenih vrata sa administracijom koja je veoma nepopularna u Evropi liči na biriokratsku EU koja nastavlja u istom smeru“, kaže Denison. „Ne izgleda veoma dobro po čitav taj imidž Evrope koja je navodno čula glas naroda.“\nPovezani sadržaji Evropa, Sjedinjene Američke Države (SAD), Politika, Evropa, Donald Tramp, Evropska unija, EU 2019\nKljučne reči EU, SAD, Evropska unija, Amerika, Donald Tramp, Ursula fon der Lajen, analiza, politika\nTrajni link https://p.dw.com/p/3P94H


Srbija je jedan od najvećih svetskih izvoznika fudbalera! - Sportske.net\nSrbija je jedan od najvećih svetskih izvoznika fudbalera!\nStudija koja se bavi fudbalerima koji igraju u stranim državama dokazuje da je Srbija jedna od najvećih fudbalskih fabrika na svetu.\nPrema najnovijem istraživanju Fudbalske observatorije, zaključak je da je Srbija jedan od najvećih svetskih izvoznika fudbalera.\nNaime, studija koja se bavi fudbalerima koji igraju van granica svoje države, nas dovodi do zaključka da su samo tri nacije ispred Srbije po pitanju fudbalera koji su napustili granice svoje države i profesionalno se bave fudbalom u inostranstvu.\nNa prvom mestu je naravno Brazil, koji broji čak 1330 fudbalera van svojih granica.\nIza je Francuska, koja i pored jedne od najboljih evropskih liga u fudbalu broji 867 fudbalera koji igraju pod njenom zastavom, ali brane boje klubova u inostranstvu.\nSledi Argentina sa 820 igrača koji igraju van granica svoje zemlje, a na četvrtom mestu je Srbija.\nPrema ovom istraživanju, 458 srpskih fudbalera profesionalno se bavi fudbalom u inostranstvu, kada se malo detaljnije izračuna, Srbija na svakih 20,954 stanovnika ima jednog fudbalera u stranim zemljama.\nInteresantne su i rute za koje se igrači odluče, preciznije rečeno, Fudbalska observatorija se pozabavila i zemljama koje za nastavak svojih karijera načešće biraju stanovnici određenih zemalja.\nBrazilci mahom idu u Portugaliju, njih 261 nastupa u portugalskim šampionatima, dok najveći broj srpskih fudbalera koji igraju u inostranstvu igra u ligama Bosne i Hercegovine.\nZaključak ove studije je da se broj fudbalera koji napuštaju granice svoje zemlje iz fudbalskih razloga iz godine u godinu povećava, u odnosu na prošlu godinu veći je za 5%, a u ligama koje su anlizirane, jednu petinu igrača predstavljaju stranci.\nNajveći procenat stranaca nalazi se u ligama koje su pod okriljem UEFA (26%), ako ne računamo Okeaniju, gde je analizirana samo jedna liga i u njoj ima 27,9% stranih fudbalera.\nČitavu studiju Fudbalske observatorije možete pronaći OVDE.


Najbolji teniser sveta Novak Đoković i ministar unutrašnjih poslova Srbije Ivica Dačić dobili su specijalno priznanje za doprinos sportu koje im je dodelio Sportski savez Srbije (S S S).\nNagrada koju dodeljuje S S S ustanovljena je ove godine i dodeljuje se za izuzetan doprinos sportu i afirmaciju Srbije kroz sport.\nU ime Novaka Djokovića nagradu je primio njegov otac Srđan. Uoči dodele priznanja na svečanoj sednici u Narodnoj skupštini istaknuti su uspesi srpskog tenisera koji je u ovoj godini osvojio tri Gren slem turnira, pet turnira Master serije i postao prvi teniser sveta.\nIvica Dačić koji je takođe dobio priznanje, rekao je da država treba da pomogne sportu i ocenio da posle godina uspeha u kolektivnim sportovima Srbija sada ima vrhunske rezultate i na individualnom nivou.\n"Đoković je najbolji predstavnik Srbije, uspevao je da pobedi i kada je to bilo jako teško i kada su mnogi odustali. Nadam se da će njegov primer slediti i Srbija", rekao je Dačić.\nTroicki napreduje na ATP listi i pored suspenzije, Nole se izjednačio sa Agasijem\nNa najnovijoj rang listi Asocijacije teniskih profesionalaca desili su se samo manji pomaci, ali je bilo i onih prilično zanimljivih, poput napretka Viktora Troickog i pored suspenzije koja mu je izrečena.


Dan mladog Portugizera - osmi put\nBack HRANA I PIĆE VINO Dan mladog Portugizera - osmi put\nsreda, 26 novembar 2014 10:46\nDočekali smo konačno taj treći četvrtak, taj veseo trenutak kada Vinarija „Mačkov podrum“, u centru Novog Sada, u Ulici Jovana Jovanovića Zmaja, organizuje već tradicionalan Dan mladog vina, uz bure Portugizera-Svatovca. Tog dana, ove godine 20. novembra, po osmi put, Srbija je, zahvaljujući inventivnosti gospodina Save Jojića -Mačka, vinara i vlasnika vinarije „Mačkov podrum“, postala deo svetskog vinarstva, koji slično nama, obeležava ovaj dan.\n-Portugizer je jedna od najranijih sorti grožđa na našim fruškogorskim padinama i kao takva najpogodnija je za proizvodnju mladog vina, koje mora da bude završeno vrlo brzo - objašnjava gospodin Jojić. Ove godine smo imali jako malo vremena, jer smo berbili polovinom septembra i za samo dva meseca vino je spremno za upotrebu. Prošle godine je berba bila polovinom avgusta, pa smo imali tri meseca međutim, ali i ovaj Portugizer je odličan, bez obzira što smo imali nešto malo manje vremena.\nKao i svake godine u okviru ove manifestacije promoviše se vitez vinskog viteškog reda. Tu titulu su do sada poneli Aljoša Vučković i ambasador švajcarske u Srbiji, Žan Danijel Ruh, koji je ove godine vitešku lentu predao novosadskom i svetskom muzičaru Slobodanu Trkulji. Zadovoljstvo i domaćina i gostiju bilo je tim veća što ovaj umetnik, svoji muzički izraz temelji na srpskoj muzičkoj tradiciji i teži da ostane veran ovom podneblju.\nNa takmičenju za izbor najlepše vinske pesme svake godine prijavljuje se sve veći broj učesnika-pesnika. Ove godine laskavu titulu pobednika, koji je ispevao najlepšu vinsku pesmu poneo je mlađani pesnik iz Zadra, sa „Odom vinu“. Gospodin Jojić nije krio svoje zadovoljstvo što i ljudi van Srbije prate vinska dešavanja u Srbiji i posebno Dan mladog Portugizera i ovaj konkurs, čemu su sigurno doprinele društvene mreže.\nKoliko truda, muke i vremena zahteva ovakva jedna manifestacija naš sagovornik ilustruje jednim primerom:\n-Pre nekoliko godina sam na neki način bio domaćin Žikinoj Šarenici. U jednom preliminarnom razgovoru sa njim, rekao mi je da je potrebno obezbediti uslove za rad 83-je ljudi, saradnika na emisiji. Tada sam se pitao šta će oni da rade, ali kada je snimanje počelo shvatio sam da su svi oni zaista i potrebni. Ja neću da kažem koliko nas je u ovome učestvovalo, ali mogu da kažem da su svi moji saradnici bili sjajni, da su dali sve od sebe da ovo uspe.\nGrad Novi Sad je tokom osam minulih godina shvatio da je brendiranje jedne manifestacije kao što je Dan mladog vina, istovremeno i bredniranje samog grada, da je i sa ovom manifestacijom Novi Sad postao deo svetskih događanja, pa podrđka nije izostala ni ovoga puta.\n-Ja mislim da ako predstavnici grada Novog Sada, kao i donosioci odluka u Pokrajini Vojvodini, shvate da se u njegovm zaleđu nalazi jedno od najboljih vinogorja Srbije, jednog dana će možda i cela Zmaj Jovina ulica, ili barem polovina ulice, na ovaj dan biti puna vinara i mladih vina. Onda će sve jedno biti da li ste u Ljubljani, Milanu ili Novom Sadu, jer će to biti svetkovina svetskih razmera. Onda će to biti dobrobit za vinare, Nosađane, ali, zašto ne, i turistička atrakcija na koju će ljudi dolaziti namerni da probaju mlada fruškogorska vina i da se dobro provedu, tvrdi gospodin Sava Jojić.


BANJALUKA, U Republici Srpskoj prošle godine je plasirano i investirano 500 hiljada KM javnih sredstava što je blizu 500 puta manje u odnosu na 2010. godinu kada je investirano 245 miliona KM, ali i znatno manje u odnosu na 2011. godinu kada je investirano 23 miliona KM, otkriva CAPITAL.ba.\nOvo su zvanični podaci iz Konsolidovanog izvještaja o investiranju javnih sredstava za 2013. godinu koji je pripremila Vlada RS. Ono što je još šokantnije da Ministarstvo finansija RS na svim svojim računima, kao ni na računu posebnih namjena gdje se nalaze novac od privatizacije, takozvanom eskrou računu, u decembru 2012, nije imalo nijednu konvertibilnu marku.\nUkupno plаsirаnа i investirаnа jаvnа sredstvа:\n– U 2010. godini‐ 245.437.521 KM\n– U 2011. godini ‐ 23.326.046 KM\n– U 2012 godini‐ 500.000 KM\nKatastrofalan pad javnih investicija ministar finansija Zoran Tegeltija u Izvještaju obrazlaže „padom budžetskih prihoda i potrebnom servisiranja redovne budžetske potrošnje“.\nNa eskrou računu 0,0 KM\nIz tabele koja se nalazi u Konsolidovanom izvještaju vidljivo je da je na eskrou računu u oktobru 2012. godine bilo 7,2 miliona KM, ali sav iznos je povučen i u novembru i decembru prikazano je 0,0 KM.\nKompletan iznos od 500 hiljada KM javnih sredstava koji su investirani prošle godine odnosi se, zapravo na sredstva koja su na računima imali dva grada Banjaluka i B ijeljina i opštine Kotor Varoš i Novi Grad.\n“Na posmatrani dan (31.12.2012) Ministarstvo finansija nije imalo investiranih sredstava. Od ukupno 61 opštine, dva grada i četiri fonda, javna sredstva su u toku prošle godine su investirali grad Banjaluka Luka i Bijeljina, te opštine Kotor Varoš i Novi Grad”, navodi se u Izvještaju.\nZa Budžet povučeno 11 miliona KM\n„Imаjući u vidu dа nаjveći dio investirаnih jаvnih sredstаvа čine sredstvа ostvаrenа prodаjom držаvnog kаpitаlа, vidljivo je dа se investirаnje jаvnih sredstаvа iz godine u godinu smаnjivаlo…U toku 2012. godine iz sredstаvа ostvаrenih prodаjom držаvnog kаpitаlа zа reаlizаciju Rаzvojnog progrаmа je utrošeno 66.847.265 KM, dok je u toku 2012.godine zа potrebe redovne budžetske potrošnje povučeno 11 miliona KM, te je zа kupovinu imovine u pomenutom periodu utrošeno 7.852.073 KM“, ističe ministar Tegeltija u Izvještaju.\nU 2010. godini procenаt investirаnih jаvnih sredstаvа od prodаje držаvnog kаpitаlа u odnosu nа ukupno investirаnа sredstvа iznosio je 99,39%, u 2011. godini 70,87%, а u 2012. godini 100%.\n„Do ovog povećаnjа je došlo usljed smаnjenog investirаnjа jаvnih sredstаvа sа javnog računa trezora i drugih poslovnih rаčunа, jer su nаvedenа sredstvа bilа neophodnа rаdi izmirenjа redovnih dospijelih obаvezа predviđenih plаnom Budžetа zа 2012. godinu, te su u znаtno mаnjoj mjeri investirаnа nego rаnijih godinа“, navodi se u Izvještaju.\nPod jаvnim sredstvimа Republike Srpske, u smislu Zаkonа o investirаnju jаvnih sredstаvа, podrаzumijevаju se: sredstvа RS, opština i gradova deponovаnа nа Jedinstvenom rаčunu Trezorа (JRT), rаčunimа posebnih nаmjenа i drugim poslovnim rаčunimа.\nTagovi: eskrou racuninvestiranje javnih sredstavaministarstvo finansija rstopvaznozoran tegeltija


Grčka preuzela predsedavanje Procesom saradnje u Jugoistočnoj Evropi - Svet - Dnevni list Danas\nPočetna » Svet » Grčka preuzela predsedavanje Procesom saradnje u Jugoistočnoj Evropi\nGrčka preuzela predsedavanje Procesom saradnje u Jugoistočnoj Evropi\nGrčka je preuzela predsedavanje Procesom saradnje u Jugoistočnoj Evropi (SEECP) od 1. jula, na godinu dana.\nMinistarstvo spoljnih poslova Grčke je saopštilo da je „promocija regionalne saradnje ključna komponenta grčke politike na Zapadnom Balkanu“ i „sredstvo za integraciju zemalja Jugoistočne Evrope u evropske i evroatlantske institucije“.\nMinistarstvo je ukazalo da se u procesu SEECP ne koriste državni simboli – zastave, grbovi, već se države-učesnice pominju po svojim glavnim gradovima.\nProces saradnje u Jugoistočnoj Evropi uspostavljen je 1996. godine, a prvi samit održan je na Kritu 4. novembra 1997. Ministarstvo spoljnih poslova Grčke je saopštilo da je to jedini format regionalne saradnje u kojem učestvuju „sve zemlje Jugoistočne Evrope, kao i Kosovo“.\nTo su, podseća se u saopštenju: Albanija, Bosna i Hercegovina, Bugarska, Crna Gora, Grčka, Hrvatska, Kosovo, Moldavija, Rumunija, Severna Makedonija, Slovenija, Srbija i Turska.\nCilj SEECP je jačanje dobrosusedskih odnosa država-učesnica i priprema za integraciju u evroatlantske institucije, saradnjom u oblastima vladavine prava, bezbednosti i ekonomije.\nOd 2008. godine, Mehanizam regionalne saradnje institucionalno je nadograđen uspostavljanjem Saveta za regionalnu saradnju (RCC) – čiji je Sekretarijat u Sarajevu i deluje kao „operativna grana procesa SEECP“. Njegova zadatak je specijalizovana regionalna saradnja u prioritetnim oblastima i pružanje znanja Zapadnom Balkanu, uglavnom, „u oblasti evropske perspektive“.\nRCC je preuzeo i operativnu ulogu za sprovođenje programa na Zapadnom Balkanu u okviru regionalnih inicijativa i u koordinaciji sa Evropskom komisijom, radi „promocije evropske perspektive“ i društveno-ekonomskog razvoja regiona.\nGrčkaProces saradnje u Jugositočnoj EvropiSEECP


“SRPSKI PONOS” : Air Srbija za rađanje dece nagrađuje – otkazom! – Gerila\nGerila > Društvo > “SRPSKI PONOS” : Air Srbija za rađanje dece nagrađuje – otkazom!\nobjavljeno na Jan. 09, 2018 u 1:58 pm\nKada je 1. novembra 2017. godine oko 340 zaposlenih iz ASGS (Air Serbia Ground Services), ćerka-firme Er Srbije, preuzeo Aerodrom “Nikola Tesla”, među njima nije bilo 28 žena koje su u tom trenutku bile na porodiljskom bolovanju.\nKako ističu neke od zaposlenih u ovoj firmi, njima dva meseca niko ništa nije hteo da kaže o statusu kako bi bar imale vremena da traže drugi posao. Niko nije odgovarao na službene imejlove niti su se javljali na telefone da bi im samo nekoliko dana pred istek bolovanja rekli da više nemaju posao. Prema rečima Teodore Stefanović, uveravali su je da će sve biti u redu da bi je 10 dana pred istek bolovanja obavestili da je nezaposlena.\nU pisanom odgovoru Aerodroma “Nikola Tesla” navodi se da je zbog povećanog obima posla od 1. novembra 2017. godine preuzeo 340 stručno osposobljenih lica iz kompanije Air Serbia Ground Services (ASGS), “koji svojim iskustvom doprinose održavanju standarda i visokog kvaliteta usluga”. “U skladu sa potrebnim profilima poslova zemaljskog opsluživanja, kompanija ASGS dostavila je AD Aerodrom ‘Nikola Tesla’ Beograd spisak zaposlenih koje je bilo potrebno preuzeti kako bi se nastavilo nesmetano i kontinuirano obavljanje poslova na prihvatu i otpremi putnika i prtljaga”, stoji u odgovoru Aerodroma. Do zaključenja broja nismo dobili nikakav odgovor Er Srbije.\nO tome kako je ova firma data na upravljanje francuskoj kompaniji Vansi i kako je vlast ovo uradila “ispod žita” smo već pisali.\nTagoviaerodrom nikola teslaair srbijaer srbijajovana đorđevićnikola teslaotkazotkaziskandalteodora stefanovićtrudnicetrudnice dobile otkaz


srijeda, 30. mart 2022. 13:54\n19. Mediteranske igre, koje će se održati u junu 2022. godine u Oranu u Alžiru, aktivno učešće svih 26 nacionalnih olimpijskih komiteta u radu komisija i operacijama ICMG-a i organizacija važnog mediteranskog događaja u Crnoj Gori u bliskoj budućnosti, bile su glavne teme razgovora predsjednika Crnogorskog olimpijskog komiteta (COK), Dušana Simonovića, i generalnog sekretara Međunarodnog komiteta Mediteranskih igara (ICMG) Iakovosa Filipusisa.\n„Zaista mi je bilo veliko zadovoljstvo i čast što sam imao priliku posjetiti Crnogorski olimpijski komitet, predstavljajući predsjednika Ticana i cijelu našu organizaciju. Imali smo dugu i zaista produktivnu diskusiju sa predsjednikom Dušanom Simonovićem i njegovim odličnim timom. Zaista smo cijenimo njihov angažman, koji je važan za mediteransku porodicu i počiva na njenim vrijednostima“, zaključio je generalni sekretar ICMG-a nakon sastanka.\nPredsjednik Simonović je istakao posvećenost COK-a Mediteranskim igrama i novom projektu tri kontinenta „Sea unites us all“, koji uključuje mediteranski duh mira, prijateljstva, jedinstva i solidarnosti. Takođe, istakao je i zadovoljstvo što će Crnogorski olimpijski komitet okupiti cijelu mediteransku porodicu na budućem ICMG događaju, koji će se organizovati u Crnoj Gori.\nOvo je bila prva posjeta aktuelnog zvaničnika ICMG-a Crnogorskom olimpijskom komitetu.\nSastanku su prisustvovali i Igor Vušurović, vršilac dužnosti generalnog sekretara COK-a i Katarina Bulatović, buduća sportska direktorica ove organizacije.


Gejts: Povratak u normalan život tek nakon 2022.\nTanjug 14. decembra 2020. 13:05\nNJUJORK – Osnivač Majkrosofta Bil Gejts veruje da je povratak u normalan život u SAD dalji nego što ljudi očekuju uprkos tome što je vakcina za Kovid-19 odobrena i distribuirana se ove sedmice.\nMilijarder je u nedelju rekao CNN-u da će postojati rizik od vraćanja virusa ako SAD ne pomognu drugim zemljama da se reše ove bolesti i ako stope vakcinisanih u zemlji ne budu visoke.\n„Nošenje maski sigurno nema negativnih strana, naglasio je Gejts. Prema njegovom mišljenju, barovi i restorani u većem delu SAD biće zatvoreni dok ulazimo u ovaj talas i mislim da je to nažalost prikladno.\n„Ne želite da neko koga volite poslednji premine od korona virusa“, dodao je on.\nGejts smatra da bi velika javna okupljanja i dalje trebalo da budu\nStvarni povratak u normalu, smatra on, moguć je tek nakon godinu do godinu ipo dana, ako se učini sve što je potrebno za suzbijanje zaraze.


Evropska komisija protiv IT giganata\n11.11.2020 | Infotehno\nEvropska komisija pokrenula je procese protiv nekih od najvećih imena iz IT industrije, preispitujući njihov odnos prema konkurenciji, poreskim aranžmanima i zaštiti podataka, a u nekim slučajevima je izrekla rekordne kazne.\nIzvor: FoNet, Rojters\nRojters navodi nekoliko najvećih antimonopolskih i regulatornih postupaka koje EU vodi protiv tehnoloških giganta.\nEvropska komisija optužila je Amazon da narušava pravila ravnopravne utakmice na tržištu internet maloprodaje i otvorila je istragu o sumnjama da taj internet gigant koristi podatke nezavisnih trgovaca koje plasira na svojoj platformi kako bi im uspešnije konkurisao.\nU odvojenoj istrazi, komisija će proveriti da li Amazon obezbeđuje povlašćeni tretman svojim maloprodajnim ponudama i onima koji koriste njegove usluge logistike i isporuke.\nOd 2010. godine i prve istrage, Gugl zauzima zauzima posebno istaknuto mesto među regulatorima, koji temeljito proveravaju prigovore da Alfabeto Gugl krši propise o ravnopravnoj tržišnoj utakmici.\nPopularnom pretraživaču u tri odvojena slučaja u poslednje tri godine prete kazne u ukupnom iznosu većem od 8,2 milijarde evra, iako Gugl nastoji da ih ospori, prenosi Index.\nEvropska komisija odredila je 2017. godine Guglu kaznu od 2,4 milijarda evra zbog favorizovanja svoje usluge za upoređivanje cena, na štetu manjih evropskih konkurenata.\nGuglu je 2018. izrečena rekordna kazna od 4,34 milijarda evra zato što je koristio svoj operativni sistem za mobilne uređaje Android da bi blokirao konkurente.\nProšle godine evropski regulatori odredili su Guglu kaznu od 1,49 milijardi evra zbog zloupotrebe dominantne uloge u internet oglašavanju.\nEpl je pod istragom zbog usluge Ap stor i sistema mobilnog plaćanja Epl pej. Istraga je pokrenuta nakon prošlogodišnje tužbe švedskog servisa za striming muzike Spotifaj, koji tvrdi da Epl nepravedno ograničava konkurenciju svojim muzičkim striming servisom Epl mjuzik.\nEvropska komisija objavila je u decembru prošle godine da istražuje na koji način Fejsbuk prikuplja i unovčava podatke, otvorivši time novi front nakon istrage o njegovoj internet trgovini Marketplejs.\nAmerički proizvođač čipova Broadkom pristao je u oktobru da raskine ekskluzivne ugovore sa proizvođačima televizora i internet modema, nagodivši se s Komisijom, čime je završena 12 meseci duga istraga i zaključeno je da nisu utvrđene nikakve povrede propisa.


DS traži ostavku, SNS ih optužuje za Ukrajinu | Autonomija\nDS traži ostavku, SNS ih optužuje za Ukrajinu\nNovi Sad sve brže tone\nGradski odbor Demokratske stranke u Novom Sadu zatražio je danas od gradonačelnika Novog Sada Miloša Vučevića da podnese ostavku zbog kolapsa nekoliko javnih preduzeća i loše bebednosti u ovom gradu, na šta je SNS uzvratio da DS „priziva ukrajinski scenario“ kroz „stvaranje tenzija“ u gradu.\n„Vučević mora hitno da podnese ostavku zbog potpunog kolapsa javnog sektora koji je blokirao funkcionisanje Novog Sada“, naveo je DS i dodao da su predškolske ustanove ostale bez hrane, a da su radnici preduzeća Čistoća danas stupili u štrajk zbog upropaštavanja preduzeća. Ta stranka je uporozila i da je bezbednosna situacija u gradu loša, te da su se sinoć dogodile dve nove tuče u kojima su povređena tri mladića. „Za dve godine Novi Sad je doveden do potpunog kolapsa“, zaključio je DS.\nNovosadski SNS je optužio DS da “stvara lažnu tenziju i izaziva haos”. “Ogranak DS neuspešno pokušava već više puta da u ovom gradu pozove na ukrajinski scenario”, ustvrdio je SNS i zatražio da istražni organi razotkriju „kriminalne radnje“ prethodne vlasti DS-a.


Dačić: Rusija i Kina će biti prijatelji Srbije i u Evropskoj Uniji! | Vestinet.rs\nPočetna TEMA DANA\tDačić: Rusija i Kina će biti prijatelji Srbije i u Evropskoj Uniji!\nDačić: Rusija i Kina će biti prijatelji Srbije i u Evropskoj Uniji!\n„Mi hoćemo u EU, ali isto tako moramo da zaštitimo naše nacionalne i državne interese“, rekao je Dačić na novogodišnjem koktelu koji je za građane Jagodine priredio predsednik Skupštine grada Dragan Marković — Palma.\nIstorijski uspesi koje je ova vlada na čelu sa Aleksandrom Vučićem postigla jesu što smo se ove godine, rekao je Dačić, koncentrisali upravo na naše prioritete — ekonomski oporavak posle ekonomskog sunovrata, otvaranje pregovora o članstvu Srbije u EU, zaštita srpskih nacionalnih interesa kroz pobedu koju smo ostvarili u Unesko kada je reč o zahtevu Kosova da postane član te organizacije.\n„Veliki broj članica Unesko je odbilo zahtev Kosova i to je prva naša velika pobeda na međunarodnom planu, posle niza godina“, rekao je Dačić.\nOn je dodao i da je Srbija u Savetu bezbednosti UN, uz pomoć Rusije, uspela da osujeti Rezoluciju po kojoj je trebalo da srpski narod bude koletivno žigosan kao genocidan.\n„Srbija je zaslužila da ide napred i baš zato očekujemo da će i u narednim godinama moći da se govori, ne samo o boljoj budućnosti Srbije u narednim decenijama nego i o boljoj sadašnjosti, a zato je potrebnio da imamo nove fabrike, nova radna mesta, da državni organi i organi lokalne samouprave rade u interseu građana i da se domaćinski odnosimo prema Srbiji, kao što je to uvek radio i govorio Dragan Marković Palma“, rekao je Dačić.\n„Ovo su godine kada od nas sve zavisi i zato hajde da ne propustimo ove šanse, da uhvatimo taj poslednji voz za bolju budućnsot Srbije i za razvijenu Srbiju“, poručio je Dačić.\nGovoreći o Jagodini i Draganu Markoviću — Palmi, Dačić je istakao da „Marković ne čeka ideje sa strane“.\n„Lično sam bio svedok ideja i inicijativa koje je on pretvorio u delo. Njegova (Markovićeva) je odeja ZOO vrt, Akva park, Muzej voštanbih figura, za koji sada sprema figuru Vladimira Putina (predsednika Ruske Federacije), hteo je i moju i Aleksandara Vučića, a ja sam mu rekao polako, mi nismo još za muzej“, rekao je Dačić.\nDačić je još rekao da ima dosta predsednika opština i gradonačelnika, ali Jagodina ima sreću što ima Dragana Markmovića — Palmu.\n„Učestovao sam sa njim oko stranih inevstitora i ja mu odajem veliko priznanje i siguran sam da građani Jagodine to osećaju.\nKada bi svi voleli Srbiju, kada bi svi radili za Srbiju kako to radi Dragan Marković — Palma, mislim da bi Srbija bila daleko, daleko bogatija, razvijenija i postovanija u celm svetu“, ocenio je Dačić.\nEvropska UnijaJagodinaministar spoljnih poslova Ivica Dačićprijatelji SrbijeRusija i Kinavesti\nAko vam na ovim mestima traže ličnu kartu, ne dajte im, jer ne morate!


Bokseri i bokserke Srbije na najstarijem turniru na svetu - SPORTSKI ŽURNAL\nSrbija će biti jedna od 40 zemalja učesnica, sa osmoro učesnika, od ukupno 306\nBokseri i bokserke Srbije učestvovaće na najstarijem amaterskom turniru „Strandži“, koji se po 70. put održava u glavnom gradu Bugarske Sofiji.\nSrbija će biti jedna od 40 zemalja učesnica, sa osmoro učesnika, od ukupno 306.\nMuški tim nastupiće u sastavu: Dušan Janjić (52 kg), Nemanja Gavrilović (60 kg), Milosav Savić (75 kg), Darko Stanković (91 kg), Vladan Babić (91+ kg), a ženski: Nina Radovanović (51 kg), Anđela Branković i Jelena Zekić (57 kg).\n- Već sam poziv na ovaj tradicionalni turnir je čast, posebno kada se ima u vidu da su naši bokseri dugi niz godina rado viđeni na ovom takmičenju. Uspeha smo imali, pa se nadam da ćemo i ove godine. Ipak, konkurencija je žestoka, put do trona je težak, ali ekipa ima samopouzdanja, ima kvalitet i najvažnije ima veliku želju da se dokaže - izjavio je selektor seniora Miodrag Perunović.\nGurdijeljac pobedio Majrenu\nPoletan: Boriću se kao nikad pre za trofej „BGD pobednika“


Sednica Skupštine Opštine Inđija: Odbornici o rebalansu budžeta – RTV Centar Srem\nSednica Skupštine Opštine Inđija: Odbornici o rebalansu budžeta\n13/12/2017 sofija Društvo, Glavno, Inđija 0\nNa predstojećoj sednici Skupštine Opštine Inđija, koja je zakazana za petak, pred odbornicima je predlog Odluke o rebalansu budžeta, kojim se utvrđuju ukupni prihodi i rashodi u iznosu od 3 milijarde i 520 miliona dinara.\nU odnosu na aktuelni budžetski plan ukupno umanjena sredstva iznose 420 miliona, jer određeni prihodi od viših nivoa vlasti i prodaje parcela u indistrijskoj zoni nisu u potpunosti realizovani. I u novom predlogu planiraju se sredstva sa pokrajinskog nivoa za međuopštinski projekat – izgradnju puta u Fruškoj gori, koji će se realizovati kroz inđijski budžet.\n“Imali smo mnogo problema sa rebalansom, odnosno biće problema sa onim procentom izvršenja budžeta. Mi smo sve kapitalne stvari koje nismo uspeli da uradimo, prebacili za narednu godinu, ali imamo drugi problem. To su nagomilane obaveze koje se mere stotinama miliona dinara, koje smo morali da uvrstimo u budžet, kao što je slučaj sa Domom zdravlja gde je sada već preko 180 miliona isplaćeno”, rekao je Vladimir Gak predsednik Opštine Inđija.\nStara Pazova: Odbojkašice „Jedinstva“ dočekuju ekipu iz Minska


U sredu 25. maja 2022. godine, sa početkom u 12:00 časova, Ekonomsko-trgovinska škola Zaječaru svečano će otvoriti renoviranu i opremljenu školsku kuhinju.\nOpremanje školske kuhinje profesionalnom opremom omogućiće da se unapredi kvalitet praktične nastave za mlade koji se obrazuju za rad u oblasti kulinarstva i ugostiteljstva.\nPored formalnog obrazovanja u trogodišnjem trajanju za buduće kuvare, oprema će se koristi i za neformalne obuke za nezaposlena lica. Cilj je da škola unapredi i proširi svoju obrazovnu ponudu kako bi mladi u Zaječaru i okolini imali bolje šanse za zapošljavanje i kako bi se na adekvatan način odgovorilo na potrebe lokalnih poslodavaca za kvalitetno obučenom radnom snagom.\nSvečanom otvaranju renovirane kuhinje prisustvovaće Branko Ružić, ministar prosvete, nauke i tehnološkog razvoja Republika Srbije i gradonačelnik Zaječara, Boško Ničić.\nBoško Ničić branko ružić ekonomsko-trgovinska škola otvaranje renoviranje školska kuhinja


Može li internet biti ključ za puno učešće dece sa teškoćama u učenju u nastavi « Blog o socijalnom uključivanju\nUpotreba interneta u nastavi podstiče radoznalost učenika/ca da saznaju nešto novo o određenoj temi, da upotrebe različite forme izraza, kao što je na primer video zapis, čime pokreću novi prostor za učenje i napredovanje. U okviru nastave u našoj školi, učenici/ce su imali zadatak da na veb stranicama Nacionalne geografije pronađu video zapis ili priču o vodi i zagađenju. Radili su individualno kod kuće ili uz podršku roditelja i uspeli su da pronađu zanimljive priče koje opisuju probleme zagađenja vode na našoj planeti. Ova aktivnost posebno je omogućila učenici i učeniku koji imaju teškoće u učenju da preuzmu aktivnu ulogu u dizajniranju prostora za učenje, istovremeno razvijajući IT veštine. Zadatak je postavio jedan očekivani ishod – da se prepoznaju molekuli zagađivača i da prema video materijalu koji su odabrali kreiraju priču o zagađenom i nezagađenom području, kao i da predstave moguće rešenje problema zagađenja. Radeći zajedno, učenik i učenica sa teškoćama u učenju su kroz grupni rad učestvovali u jednostavnom rešavanju problema i stvorili su pozitivno okruženje za učenje koje je osnažilo sve učenike.\nPrvo su prezentovali odabrane video zapise sa sajta Nacionalne geografije o zagađenju vode i podelili su prezentaciju slika o zagađenju planete. Sledeći korak bio je kreiranje priče o zagađenom i nezagađenom ostrvu. Nakon prezentacije priče o ostrvima, imali smo debatu o dobrim i lošim navikama ljudi koje dovode do zagađenja planete. Nakon diskusije, učenici/ce su identifikovali tri teme kao važne: navike ljudi, molekule koji zagađuju životnu sredinu na zamišljenom ostrvu i moguće rešenje za čišćenje vode uz upotrebu filtera od prirodnih materijala. Učenici/ce su počeli da izrađuju tri plakata prema ovim temama. Kao završnu aktivnost napravili su filter za vodu i dokazali da mogu da očiste zagađenu vodu.\nPrezentacija odabranih video zapisa sa sajta Nacionalne geografije o zagađenju vode\nVeštine koje smo želeli da razvijemo su rad u grupi, razvoj saradnje i razmena iskustava tokom grupnog rada, upotreba internet tehnologije u nastavi, upotreba sadržaja elektronske biblioteke sa izvora Nacionalne geografije koji se mogu pronaći na veb sajtu, razvijanje dubinskog učenja kada učenici/ce razdvajaju važne i manje važne činjenice. Na ovaj način se postiče analiza i identifikacija dobrih i loših navika današnjeg čoveka, a razvija se kritičko mišljenje i razmišljanje o načinima rešavanja problema. Video zapisi deci pomažu da vizuelizuju problem zagađenja, da razumeju informacije i zastupaju svoje stavove. Ovo je ujedno i metod razvijanja veština naučnog pogleda na svet i unapređenja kreativnih veština kroz osmišljavanje priča i crtanja. Takođe, na ovaj način se podstiče maštovitost i razvoj oralnih veština kroz debatu sa drugim učenicima. Tokom rada sa novim tehnologijama na računaru i mobilnom telefonu, kao i upotrebom aplikacija, uključujući i odabir dostupnih podataka i kreirenje tabela za poređenje, deca unapređuju veštine rada na internetu.\nIzradom plakata koji objašnjavaju njihove stavove o temi koju zastupaju, oni grade svoje znanje o molekulima, zagađenju vode, tla, vazduha i grade svest da se sve povezuje na ovoj planeti. Na ovim primerima grade temelje za analizu i rešavanje složenijih problema sa kojima će se susretati u budućnosti.\nKreiranje priče o zagađenom i nezagađenom ostrvu i\ndebata o dobrim i lošim navikama ljudi koje dovode do zagađenja planete\nUčenici/ce sa teškoćama u učenju su samostalno radili analizu o tome šta je dobro, a šta loše u ponašanju čoveka danas i kako njihivi delovanje utiče na prirodu. Oni primećuju probleme koji dovode do zagađenja prirode i uz pomoć drugara iz odeljenja tražili su odgovore i rešenja kako to da promene. Ove aktivnosti su bile veoma motivišuće, jer su im omogućile osećaj naprednog postignuća, čemu je posebno doprineo rad sa video materjalom. Pored toga, kreiranje priče prema videu je bila motivišuća aktivnost za sve i imala je važnu ulogu u unapređenju opšteg razumevanja teme.\nPri odabiru teme koja se dodeljuje učenicima/cama koji sa određenim teškoćama u razvoju, uzimamo u obzir njihove mogućnosti i podršku koju mogu imati kod kuće prilikom pretrage materjala na internetu. Pokazalo se da su se odlično snašli prilikom rada sa IT tehnologijama, aplikacijama, a koristeći strani jezik prilikom pretrage unapredili su svoje jezičke kompetencije. Uočili smo da se kreiranjem priča na osnovu video materijala pojačava konceptualni razvoj kod učenika sa slabijim uspehom da primene boje, oblike, veličine predmeta dok crtaju. Ovo je nastavna metoda u okviru različitih predmeta koja učenicima/cama sa teškoćama može da olakša uočavanje problema, a posebno osnažuje njihov proces razmišljanja i razumevanja određene teme.\nVideo materijali i priče sjajan su motivator kako za nastavnike/ce, tako i za učenike/ce. Priče se koriste isključivo u kreativnom školskom okruženju, bez ocena, bez straha od neuspeha, uz ohrabrenje i pozitivan podsticaj da svi učestvuju u prezentaciji i radu. Ova nastavna metoda može se prilagoditi različitim nivoima znanja u zavisnosti od vrste teme koja se odabere.


Kvaka 23 :: Integracije :: Haradinaj za sporazum\nBerlin 06. 06. 2019\nHaradinaj za sporazum\nPremijer Kosova Ramuš Haradinaj izjavio je da podržava postizanje sporazuma sa Srbijom koji bi doprineo recipročnom priznanju u sklopu postojećih granica dve države.\nOn je to izjavio tokom posete Berlinu, gde se u jutarnjim satima sastao sa Parlamentarnom grupom za Jugoistočnu Evropu Bundestaga. On će se u toku dana sastati i nemačkom kancelarkom Angelom Merkel, prenosi Radio Slobodna Evropa.\n"Sa nemačkim poslanicima razgovarali smo o dešavanjima na Kosovu i u regionu, o uskoj saradnji Kosova i Nemačke i o procesu dijaloga sa Srbijom", napisao je on na Fejsbuku,dodajući da je "istakao svoj stav da je Kosovo za dijalog, u cilju postizanja sveobuhvatnog sporazuma koji bi rezultovao priznanje u sklopu postojećih granica", naveo je Haradinaj.\nOčekuje se da će se na sastanku sa nemačkom kancelarkom razgovarati i o pripremama za samit Kosova i Srbije u Parizu, 1. jula, a što je nastavak Berlinskog, održanog 29.aprila. Cilj ovih sastanaka u evropskim gradovima jesu postavljanje normalizacije odnosa između Kosova i Srbije.\n•Vučić: Ja sam za razgraničenje na Kosovu\nPredsednik Srbije Aleksandar Vučić izjavio je danas da sezalaže za razgraničenje na Kosovu ocenivši da je to"apsolutno najzdravije za Srbiju i Srbe". On je za televiziju Prva rekao i da će referendum na tu temu biti raspisan ako bude imao nešto da predloži narodu, a, kako je rekao, predlog trenutno nema.\n"Ja sam za razgraničenje i toga se ne stidim, ali Srbi su protiv toga i ja sam razumeo poruku naroda. Mi nismo spremni da čujemo istinu oko Kosova, čak i kad je svi znaju. Neće toljudi da prihvate jer to dira u njihove emocije", rekao je predsednik Srbije.


Konkurs za pozorišne projekte - oradio.rs\nStudentski kulturni centar Novi Sad poziva umetnike i organizacije da učestvuju na konkursu za međunarodnu koprodukciju pozorišne predstave u okviru projekta "Be SpectACTive!".\n"Be SpectActive!" je međunarodni projekat u okviru EU programa Kreativna Evropa - Kultura, koji okuplja 19 partnera iz 15 zemalja širom Evrope, a Studentski kulturni centar Novi Sad (SKCNS) je jedan od partnera. Suština projekta je građenje aktivne publike i participacija, pa svaki od partnera u svojoj zemlji osniva grupu "aktivnih gledalaca" sa kojima će zajednički raditi na projektu naredne četiri godine.\nProjekat se odvija u nekoliko faza, a sada je u toku druga, koja podrazumeva otvaranje konkursa za prikupljanje predloga projekata koje će finansirati i producirati Ustanova SKCNS. Poziv je otvoren za sve pozorišne kuće i trupe, kako profesionalne tako i amaterske, omladinske i ostale organizacije koje imaju adekvatnu ideju, a koja je u skladu sa načelima ovog projekta - pre svega participacija i interakcija pubike.\nKako najavljuju organizatori, produkcija predstave je planirana tokom 2020. godine i početkom 2021. godine, a premijera tokom proleća 2021. u okviru programa Evropske prestonice kulture Novi Sad 2021. Za produkciju u Novom Sadu planirana su sredstva od 15.500 evra i troškovi tri umetničke rezidencije od 11 dana u Budimpešti, Pragu i Monpeljeu. Predstava će nakon premijere gostovati u drugim partnerskim državama.\nJavni poziv za prikupljanje predloga projekata za međunarodnu koprodukciju predstave otvoren je do 1. novembra. Na sajtu www.skcns.org možete pronaći prijavni formular koji treba popuniti na engleskom jeziku i poslati na e-mail adresu bespectactivens@gmail.com.\nViše informacija o projektu možete naći na internet stranici http://www.bespectactive.eu.


Stav - datum: 2018-12-16 SVIJET 2018\nMišić Saplitanje Bregzitom Glavna posledica razvoda biće da će u godinama koje dolaze ekonomija Ujedinjenog Kraljevstva trpjeti štetu, koja će se neizbježno odraziti i na standard građana, koji svakako nisu glasali za to da žive lošije\nPodanici Ujedinjenog Kraljevstva Velike Britanije i Sjeverne Irske, kako glasi zvanično ime ostrvske države na zapadu Evrope, ovih dana se suočavaju sa činjenicom da su dobili ono što na referendumu održanom prije dvije i po godine – nisu tražili.\nU junu 2016. izjašnjavali su se o dve opcije: o ostanku u Evropskoj uniji ili o izlasku iz tog nadnacionalnog saveza kome su se pridružili još u njegovoj formativnoj fazi, 1973. Bilo je to na vrhuncu migrantske krize i jedan od glavnih razloga zašto se uopšte razmišljalo o secesiji bio je „povratak suvereniteta i kontrole” nad sopstvenim granicama.\nTome su pridodati i argumenti da je članstvo skupo – da zemlja Uniji više daje nego što od nje dobija – i da će im, uprkos tome što im je omogućeno da zadrže svoju valutu i uživaju neku vrstu posebnog statusa, izvan EU biti bolje.\nPosle ostrašćene kampanje, tijesnu pobjedu sa 52 odsto glasova neočekivano su dobili zagovornici izlaska. Bio je to šok, prvi raskol u srcu Zapada i početak krize evropskog projekta čije se posledice još osjećaju.\nBrakorazvodni postupak u međuvremenu je oročen: Velika Britanija (u kojoj su Engleska, Vels i Škotska) i Sjeverna Irska prestaju da budu članica EU 29. marta iduće godine, dakle za manje od četiri mjeseca. Ono što se, međutim, protekle nedjelje tim povodom dešavalo jeste istinski politički brodolom: još se naime ne zna pod kojim će se uslovima Bregzit (ime koje je u međuvremenu dobio ovaj proces) u praksi biti sproveden.\nSa EU jeste nedavno usaglašen sporazum o tome, dokument od 585 strana, ali većina u parlamentu ga smatra toliko faličnim da nema nikakvih šansi da bude usvojen, pa je premijerka Tereza Mej u utorak odložila glasanje kako bi izbjegla ponižavajući politički poraz.\nEU ga, s druge strane, smatra konačnom ponudom i u Briselu su upravo potvrdili da nemaju namjeru da „udovoljavaju nezadovoljnicima”. Taj ugovor podrazumijeva ostanak Ujedinjenog Kraljevstva u carinskoj uniji sa EU najmanje do 2020. i privremeno zadržavanje otvorene granice između Republike Irske i Sjeverne Irske.\nPolitički to, međutim, nije ono što je građanima u referendumskoj kampanji obećano, jer takav aranžman podrazumijeva da Britanci i Irci poštuju pravila EU, ali kao nečlanica ne mogu više da odlučuju o njima, što je svakako nepovoljnije od postojećeg stanja. Inače, glavna primjedba tvrdokornih bregzitovaca je da zemlja i posle izlaska ostaje isuviše vezana za EU, dok se budući odnosi ocjenjuju kao „vazalski”.\nSve u svemu, ono što se tamo događa poslednjih dana i nedjelja jeste dubok raskol na političkoj sceni (prošle nedjelje premijerka Mej je preživjela glasanje o povjerenju (traženo iz redova njene partije), iz čega proističu zahtjevi za vanrednim izborima, a sve glasnije – i za novim referendumom.\nBritanski parlamentarci su razapeti između moralne obaveze da „poštuju volju naroda” izraženu na plebiscitu 2016, i svog uvjerenja o dubokoj štetnosti Bregzita za dobrobit nacije s druge strane.\nSuština je u tome da ono što će se dobiti nije ono što je 2016. od strane zagovornika izlaska iz EU obećano, što praktično znači da je narod bio prevaren. Glavna posledica razvoda će biti da će u godinama koje dolaze ekonomija Ujedinjenog Kraljevstva trpjeti štetu, koja će se neizbježno odraziti i na standard građana, koji svakako nisu glasali za to da žive lošije.\nU tom pogledu uvjerljivo zvuči upozorenje koje je Britancima uputile Svjetska trgovinska organizacija: da će napuštanje zajedničkog tržišta i trgovina sa EU po pravilima STO biti isto kao premještaj iz Premijer lige u četvrtu.\nDo istinske drame će pogotovo doći ako se Bregzit dogodi bez sporazuma: to je scenario sa prilično elemenata haosa: nestašica u samoposlugama, dugi redovi na graničnim prelazima, egzodus multinacionalnih kompanija i po svoj prilici decenije pregovora u svakom aspektu odnosa sa EU. Da se ne govori o obnovi sektaškog nasilja u Sjevernoj Irskoj, gdje je mirovni sporazum utemeljen upravo na članstvu u EU.\nZa sve ovo, na prvi pogled, postoji jednostavno rješenje: od Bregzita može da se odustane!\nNa to je u ponedjeljak podsjetio i Evropski sud pravde, saopštenjem da Ujedinjeno Kraljevstvo može, samo jednom izjavom vlade, jednostrano da povuče namjeru o izlasku i time sve vrati na pređašnje stanje. Sud je međutim napomenuo da bi ovome morao da prethodi „demokratski proces”, što znači da treba da ga prihvati većina u duboko podijeljenom parlamentu koja nije izgledna.\nAlternativa je novi referendum o izlasku ili ostanku, pošto se biračima predoče posledice njihovog prethodnog izjašnjavanja, što je opet, politički delikatno, jer oni koji su za Bregzit po svaku cijenu, ovo smatraju izdajom onih 52 odsto koji su 2016. rekli svoje.\nOno što je zasad jedino sigurno to je da odluka o lošem ili gorem u razjedinjenom Kraljevstvu neće biti donijeta u predbožićnoj i božićnoj atmosferi. Zašto da kvarimo praznik, kajaćemo se i plakati sjutra.